Канвертаваць Ripples (XRP) і Counterpartys (ZCP) : Калькулятар абменнага курсу\nRipple (XRP) і Counterparty (ZCP) Курс валют пераўтварэнні калькулятар\nГэта Ripple і Counterparty пераўтваральнік да цяперашняга часу з абменнымі курсамі з 2 красавік 2020.\nКалі ласка, увядзіце суму, якую ў полі злева ад Ripple. Выкарыстоўвайце "абмен валют", каб зрабіць Counterparty валюты па змаўчанні. Націсніце на Counterpartys або Ripples канвертаваць паміж гэтай валютай і ўсімі іншымі валютамі.\nThe Ripple гэта валюта, у ні ў адной краіне. The Counterparty гэта валюта, у ні ў адной краіне. Сімвал XRP можа быць запісаная XRP. Сімвал ZCP можа быць запісаная ZCP. Абменнага курсу the Ripple Апошняе абнаўленне 2 красавік 2020 ад coinmarketcap.com. Абменнага курсу the Counterparty Апошняе абнаўленне 2 красавік 2020 ад coinmarketcap.com. XRP каэфіцыент мае 12 ўважаецца лічбаў. ZCP каэфіцыент мае 12 ўважаецца лічбаў.


Прадузятасьць да цыганоў, антысэмітызм, неталерантнасьць да ўцекачоў — у ААН абмяркуюць расавыя праблемы Беларусі\n01 сьнежань 2017, 11:10\nЧачэнскія ўцекачы ў Беларусі\nДыскрымінацыя паводле расавай прыкметы ў Беларусі носіць сыстэмны характар, перакананыя праваабаронцы.\n1 сьнежня ў Жэнэве Камітэт ААН па ліквідацыі расавай дыскрымінацыі разгледзіць афіцыйную справаздачу Беларусі пра выкананьне канвэнцыі аб ліквідацыі ў краіне усіх формаў расавай дыскрымінацыі.\nСёлета ўпершыню ў Камітэт ААН была пададзеная і альтэрнатыўная справаздача, якую падрыхтавалі беларускія праваабаронцы ў супрацоўніцтве з замежнымі калегамі. У інтэрнэце будзе наладжаная жывая трансьляцыя абмеркаваньня беларускай справаздачы. Трансьляцыя пачнецца а 17-й гадзіне паводле менскага часу.\nУ падрыхтоўцы альтэрнатыўнай справаздачы бралі ўдзел і прадстаўнікі Беларускага Хэльсынскага камітэту. Старшыня БХК Алег Гулак мяркуе, што онлайн-трансляцыя абмеркаваньня праблем расавай дыскрымінацыі ў Беларусі дапаможа іх вырашэньню.\n«Праявы дыскрымінацыі паводле расавай прыкметы носяць даволі сыстэмны характар»\n«Прынята казаць, што беларусы — талерантны народ, але праявы дыскрымінацыі паводле расавай прыкметы сустракаюцца і ў нас і носяць даволі сыстэмны характар», — кажа Гулак.\n«Мы, праваабаронцы, адзначаем найперш тое, што праблема ня вырашаная на заканадаўчым узроўні: роўнасьць дэкляраваная, але не прапісаная адказнасьць за такія праявы, нават асноўныя паняцьці ў законе ня вызначаныя. Як вынік, пэўныя этнічныя групы сутыкаюцца зь вялікімі праблемамі ў галіне расавай дыскрымінацыі».\nНайперш праваабаронцы кажуць пра нэгатыўнае стаўленьне да народу рома, ці цыганоў, якія маюць праблемы з адукацыяй, прафэсійнай падрыхтоўкай, уладкаваньнем на працу. Да іх часта прадузята ставяцца прадстаўнікі праваахоўных органаў, ёсьць нэгатыўнае стаўленьне да іх і на бытавым ўзроўні, з боку звычайных людзей.\n«Хоць мы разумеем, што Беларусь у параўнаньні зь некаторымі краінамі Эўропы тут выглядае лепш, але, на нашу думку, дзяржава недапрацоўвае, каб гэтую праблемы вырашыць», — перакананы Гулак.\nПраваабаронца таксама гаворыць аб праявах антысэмітызму, разбурэньні помнікаў на старых габрэскіх могілках, апаганьваньні помнікаў.\nНа думку Гулака, беларуская дзяржава мала робіць для прапаганды ідэй расавай роўнасьці.\nАлег Гулак вызначыў і такую праблему, як ня вельмі талерантнае стаўленьне ў Беларусі да ўцекачоў, якіх у краіне становіцца ўсё больш. А па меры таго, як Беларусь будзе ўсё больш адкрывацца, гэтая праблема можа абвастрыцца.\n«Беларусь пакуль даволі закрытая краіна, але тэндэнцыі ў сьвеце такія, што да нас будзе прыяжджаць усё больш людзей, у тым ліку на сталае жыцьцё. А беларусы, хоць і даволі талерантныя, але да новага прызвычайваюцца не адразу. Наша грамадзтва мусіць быць падрыхтаванае і да таго, што тут будуць разам жыць прадстаўнікі самых розных народаў і расаў», — кажа праваабаронца.\nУ аэрапорце Барыспаль адбылася аварыя самалёту «Белавія». Загінулых няма


Презентация на тему: "Дзяржаўная ўстанова адукацыі Дайлідская сярэдняя школа.". Скачать бесплатно и без регистрации.\nДзяржаўная ўстанова адукацыі Дайлідская сярэдняя школа. - презентация\nПрезентация была опубликована 3 года назад пользователемЕкатерина Бочина\nПрезентация на тему: " Дзяржаўная ўстанова адукацыі Дайлідская сярэдняя школа." — Транскрипт:\n1 Дзяржаўная ўстанова адукацыі Дайлідская сярэдняя школа\n2 Музейны пакой створаны ў 2005 годзе. Кіраўнік музейнага пакоя – настаўнік гісторыі вышэйшай катэгорыі Шафранская Лілія Уладзіміраўна. Профіль музейнага пакоя – гісторыка-краязнаўчы. Асноўныя формы работы: правядзенне абзорных і тэматычных экскурсій, тэматычных інфармацыйных гадзін, урокаў памяці і мужнасці, урокаў грамадзянскай культуры, канферэнцый, лекцый, прэзентацый. Работа музейнага пакоя накіравана на фарміраванне актыўнай грамадзянскай пазіцыі на аснове даследчай дзейнасці па вывучэнню роднага краю.\n3 Экспазіцыя Нашы ветэраны: - стэнд «Паклонімся вялікім тым гадам»; - успаміны ветэрана Вялікай Айчыннай вайны Матыяшкойця С.С.; - партрэт ветэрана ВАВ Матыяшкойця С.С.; - успаміны ветэрана І.Мартынава «Дзейнасць партызан на тэрыторыі Астравеччыны; - аперацыя «Баграціён» - вайна вачамі салдата-ветэрана М. Кляцоўскага; - аперацыя «Баграціён» на тэрыторыі Астравецкага раёна. Бой за мост; - матэрыялы: Ветэраны Астравеччыны – удзельнікі вызвалення Еўропы ад фашызма; - творчая работа «Вялікая Айчынная вайна ва ўдзячнай памяці беларускага народа», прысвечаная 65-гадавіне вызвалення Беларусі ад нямецка-фашысцкіх захопнікаў; - даследчая работа «Успомнім іх паімённа». Экспазіцыя Нашы ветэраны: - стэнд «Паклонімся вялікім тым гадам»; - успаміны ветэрана Вялікай Айчыннай вайны Матыяшкойця С.С.; - партрэт ветэрана ВАВ Матыяшкойця С.С.; - успаміны ветэрана І.Мартынава «Дзейнасць партызан на тэрыторыі Астравеччыны; - аперацыя «Баграціён» - вайна вачамі салдата-ветэрана М. Кляцоўскага; - аперацыя «Баграціён» на тэрыторыі Астравецкага раёна. Бой за мост; - матэрыялы: Ветэраны Астравеччыны – удзельнікі вызвалення Еўропы ад фашызма; - творчая работа «Вялікая Айчынная вайна ва ўдзячнай памяці беларускага народа», прысвечаная 65-гадавіне вызвалення Беларусі ад нямецка-фашысцкіх захопнікаў; - даследчая работа «Успомнім іх паімённа».\n5 Экспазіцыя «І.А.Ушакевіч – наш зямляк»: - партрэт І.А.Ушакевіча; - успаміны маці Ушакевіча І.А.; - успаміны Страцэўскага М.М.; - фотаздымкі; - альбом «І.А.Ушакевіч»; - матэрыялы аб Калгушкіну М.С. Экспазіцыя «І.А.Ушакевіч – наш зямляк»: - партрэт І.А.Ушакевіча; - успаміны маці Ушакевіча І.А.; - успаміны Страцэўскага М.М.; - фотаздымкі; - альбом «І.А.Ушакевіч»; - матэрыялы аб Калгушкіну М.С.\n6 Экспазіцыя «Нашы таленавітыя землякі»: - стэнд «Нашы таленавітыя землякі»; - рэпрадукцыі карцін мастачак Варановіч Т.І. і Герасім І.І.; - матэрыялы аб народным умельцы Рзуне Маряне Игнатавічы і яго падзелкі; - звесткі аб дзейнасці Т.І.Варановіч, І.І..Герасім, М.І Рзуне; - звесткі аб культурнай дзейнасці С.Казлоўскага; - звесткі аб культурнай дзейнасці М.Богуша - Шышкі; - звесткі аб культурнай дзейнасці С.Валадзько; - матэрыялы віктарыны аб жыцці і дзейнасці П.М.Машэрава. Экспазіцыя «Нашы таленавітыя землякі»: - стэнд «Нашы таленавітыя землякі»; - рэпрадукцыі карцін мастачак Варановіч Т.І. і Герасім І.І.; - матэрыялы аб народным умельцы Рзуне Маряне Игнатавічы і яго падзелкі; - звесткі аб дзейнасці Т.І.Варановіч, І.І..Герасім, М.І Рзуне; - звесткі аб культурнай дзейнасці С.Казлоўскага; - звесткі аб культурнай дзейнасці М.Богуша - Шышкі; - звесткі аб культурнай дзейнасці С.Валадзько; - матэрыялы віктарыны аб жыцці і дзейнасці П.М.Машэрава.\n7 Экспазіцыя «З гісторыі роднага краю»: - картасхема «Малая Радзіма»; - гісторыя вёсак мікрараёна Дайлідскай СШ; - краязнаўчы матэрыял «Мой край»; - апісанне гістарычных, культурных абектаў роднага краю; - праект «Вёска Дайлідкі і яе аколіцы». Экспазіцыя «З гісторыі роднага краю»: - картасхема «Малая Радзіма»; - гісторыя вёсак мікрараёна Дайлідскай СШ; - краязнаўчы матэрыял «Мой край»; - апісанне гістарычных, культурных абектаў роднага краю; - праект «Вёска Дайлідкі і яе аколіцы».\n8 Экспазіцыя «З гісторыі Дайлідскай СШ»: - матэрыялы з гісторыі школы; - матэрыялы «Будні школьнага жыцця»; - фотаздымкі з гістрыі школы.\n9 Экспазіцыя «Нашчадкі Перамогі»: - матэрыялы аб ветэране працы Матыяшкойцю М.І.; - матэрыялы аб ветэране працы Гродзь В.А.; - матэрыялы аб ветэране працы Страцэўскай Г.П.; - матэрыялы аб ветэране працы Гродзь Я.М.; - матэрыялы аб ветэране працы Александровічы С.Т; - матэрыялы аб развіцці калгаса ім. Калініна; - матэрыялы з гісторыі падсобнага цэха калгаса ім. Калініна; летапіс калгаса імя Калініна. Экспазіцыя «Нашчадкі Перамогі»: - матэрыялы аб ветэране працы Матыяшкойцю М.І.; - матэрыялы аб ветэране працы Гродзь В.А.; - матэрыялы аб ветэране працы Страцэўскай Г.П.; - матэрыялы аб ветэране працы Гродзь Я.М.; - матэрыялы аб ветэране працы Александровічы С.Т; - матэрыялы аб развіцці калгаса ім. Калініна; - матэрыялы з гісторыі падсобнага цэха калгаса ім. Калініна; летапіс калгаса імя Калініна.\n10 Этнаграфічны вугалок: даматканыя пакрывалы, вышываныя вырабы, даматканыя рушнікі; старынны прас на вуглях, лямпа-фанар, качалка для бялізны, вязаныя салфеткі, дзеравянная сальніца, прылада для апрацоўкі ільна, дэкаратыўныя вырабы з пластыліна, ружэйны затвор часоў I Сусветнай вайны, гузік салдата Расійскай арміі.\n11 Экспазіцыя Энергазберажэнне – галоўная ўмова бяспекі і незалежнасці краіны\n12 Члены савета музейнага пакоя, вучні школы прымаюць актыўны ўдзел у даследчай дзейнасці, напісанні творчых работ, у конкурсах праектаў, раённых інтэлектуальных турнірах, конкурсе Галасы гісторыі, напісанні эссэ, летапісаў. Вынікі даследчай дзейнасці 2010 – 2011 гадоў: 1. Творчая работа Вялікая Айчынная вайна ў нашай памяці жыве – 2 месца ў раёне, 2. Творчая экспедыцыя Памяць пылаючых гадоў, прысвечаная 65- годдзю Перамогі – 1 месца ў раёне, 3. Конкурс Галасы гісторыі - 5 месца ў раёне, 4. Рэспубліканскі конкурс Гісторыя Вялікай Айчыннай вайны ў лёсах маіх землякоў - 2 месца ў рэспубліцы, 5. Напісанне летапісу Дайлідскай сярэдняй школы – адзначана загадам аддзела адукацыі Астравецкага райвыканкама, 6. Абласная алімпіяда Бессмяротны ваш подзвіг, героі Перамогі – ганаровая грамата і кніга Памяць ад Беларускага абяднання ветэранаў, 7. Абласная віктарына 1941: трагедыя, гераізм, памяць – 7 месца ў раёне, 8. Конкурс школьных праектаў Энергія і асяроддзе пражывання - 1 месца ў раёне. Члены савета музейнага пакоя, вучні школы прымаюць актыўны ўдзел у даследчай дзейнасці, напісанні творчых работ, у конкурсах праектаў, раённых інтэлектуальных турнірах, конкурсе Галасы гісторыі, напісанні эссэ, летапісаў. Вынікі даследчай дзейнасці 2010 – 2011 гадоў: 1. Творчая работа Вялікая Айчынная вайна ў нашай памяці жыве – 2 месца ў раёне, 2. Творчая экспедыцыя Памяць пылаючых гадоў, прысвечаная 65- годдзю Перамогі – 1 месца ў раёне, 3. Конкурс Галасы гісторыі - 5 месца ў раёне, 4. Рэспубліканскі конкурс Гісторыя Вялікай Айчыннай вайны ў лёсах маіх землякоў - 2 месца ў рэспубліцы, 5. Напісанне летапісу Дайлідскай сярэдняй школы – адзначана загадам аддзела адукацыі Астравецкага райвыканкама, 6. Абласная алімпіяда Бессмяротны ваш подзвіг, героі Перамогі – ганаровая грамата і кніга Памяць ад Беларускага абяднання ветэранаў, 7. Абласная віктарына 1941: трагедыя, гераізм, памяць – 7 месца ў раёне, 8. Конкурс школьных праектаў Энергія і асяроддзе пражывання - 1 месца ў раёне.\nСкачать бесплатно презентацию на тему "Дзяржаўная ўстанова адукацыі Дайлідская сярэдняя школа." в формате .ppt (PowerPoint)\nДзяржаўная ўстанова адукацыі Дайлідская сярэдняя школа.


Будзьма беларусамі! » Конкурс для моладзі ад «Будзьма!» і Асацыяцыі «We do democracy». Дэдлайн – сёння!!\n17.04.2020 | Навіны "Будзьма!" Конкурсы\nКонкурс для моладзі ад «Будзьма!» і Асацыяцыі «We do democracy». Дэдлайн – сёння!!\nКампанія «Будзьма беларусамі!» разам з дацкім партнёрам, Асацыяцыяй «We do democracy», ладзіць сумесную акцыю, мэта якой — больш актыўны ўдзел моладзі ў грамадскіх працэсах.\nУ межах акцыі плануецца навучанне 3 маладых людзей анлайн (улічваючы абставіны) у складзе невялікай міжнароднай моладзевай групы з Швецыі і Эстоніі – 3 дні па 2 гадзіны. У выніку – кожны/кожная з удзельнікаў/удзельніц набудзе навыкі, якія ёй/яму не адкладаючы (у другой палове лета) будзе прапанавана рэалізаваць сярод моладзі, а пасля падзяліцца сваімі ўражаннямі, высновамі і вынікамі ў анлайн (магчыма, і рэальнай сустрэчы ў Вісбю, Швецыя) са сваёй міжнароднай групай. Добрая англійская мова абавязковая! А яшчэ адзін/адна з удзельнікаў/удзельніц стане сябрам адборачнай рады Асацыяцыі «We do democracy».\nМы запрашаем паўдзельнічаць у гэтай праграме маладых людзей — дзяўчат і хлапцоў ад 16 да 26 гадоў. Калі вам цікавы ўдзел у праграме, напішыце нам на пошту razam@budzma.org невялікі матывацыйны ліст на любой — беларускай, англійскай ці рускай — мовах і дашліце да 30 красавіка 2020 года з пазнакай We do democracy. У выніку будуць адабраныя 3 асобы. Падрабязнасці тут.\nАдабраных удзельнікаў чакае прыемны бонус!


Максім Танк — шлях да першых зборнікаў. «Пралом», «Краты», «На этапах» | zviazda.by\nХатняя старонка » Культура » Літаратура » Максім Танк — шлях да першых зборнікаў. «Пралом», «Краты», «На этапах»\n«— Што ў сваёй даваеннай паэзіі вам асабліва дорага?\n— Першае, што мне дорага, гэта «На этапах», мой самы першы зборнік.»\nІ сапраўды, ужо ў гэтым зборніку выявіўся яскравы талент і творчая смеласць аўтара, аплачаныя выпрабаваннямі, выратаваныя мужнасцю...\n«Толькі доля шэрай разаткала ніткай\nПаясок апошні, вузкі паясок...\nукрытым арыштанцкай світкай,\nРасцвітаў зарою сіні васілёк...»\nСялянскаму хлапцу Яўгену Скурко з Пількаўшчыны, што апынулася на тэрыторыі панскай Польшчы, шлях да публікацый і першых зборнікаў выдаўся нялёгкі.\n«Не вучоба, а «хождение по мукам»\n«Вучыцца мне давялося ў польскай пачатковай школе, з беларускай літаратурай амаль не сустракаўся. Пасля вучыўся ў Вілейскай рускай гімназіі, дзе таксама беларускіх кніг не было. Пазнаёміўся з беларускай літаратурай я ўжо ў Радашковіцкай беларускай гімназіі, але я там вельмі мала прабыў. У Віленскай беларускай гімназіі таксама нядоўга правучыўся, мы былі вытураны за школьную забастоўку. Потым я быў на польскіх меліярацыйных курсах, думаў нават стаць меліяратарам. Гэта дало мне магчымасць зноў паступіць у гімназію, але ўжо не беларускую, а Віленскую рускую, Пушкінскую. Вось такая была вандроўка, не вучоба, а «хождение по мукам», — так сцісла апісваў Максім «свае ўніверсітэты».\nУсвядоміць, што на той мове, на якой гавораць у тваёй хаце, можна ствараць высокую літаратуру, дапамагалі Купала і Колас: «Ведаеце, у мяне яшчэ захаваўся Беларускі каляндар 1925 года, які я купіў у гімназістаў з суседняй вёскі, што прыехалі дамоў падчас канікул. У гэтым календары якраз я сустрэў верш Я. Купалы «Вёска»:\nЛапці ды сярмягі —\nЛюдзі нашай вёскі...\nЯкуба Коласа там быў партрэт... Падчас вайны, каб не скурылі партызаны, бацька некаторыя мае паперы і кнігі закапаў у бульбяную яму, дык сёе-тое ацалела...\nДругой беларускай кнігай, з якой я пазнаёміўся пасля гэтага календара, быў зборнік «Шляхам жыцця».\nЯўген Скурко, актывіст, камсамолец, падпольшчык, удзельнічаў у святкаваннях юбілеяў Купалы і Коласа, якія шырока ладзіла моладзь Заходняй Беларусі, нягледзячы на забароны і небяспеку. «Новыя творы Купалы і Коласа публікаваліся на старонках заходнебеларускай перыёдыкі. У мяне захаваліся часопісы «Калосьсе», «Летапіс ТБШ», у якіх змешчаны цэлыя падборкі вершаў народных паэтаў. Шырока адзначаліся юбілеі Я. Купалы і асабліва Коласа. Зараз не помню, якая гэта была гадавіна, я тады прысвяціў Коласу свой верш «Тры песні».\nА падчас вучобы ў Віленскай пушкінскай гімназіі здарылася і першая публікацыя... Для гэтага давялося зрабіць часопіс самому.\n«У пачатку 1932 года мы з Гарохам па сваёй ініцыятыве выдалі першы нумар «Пралому». Нумар гэты быў багата ілюстраваны Гарохам. Вокладка: на руінах турмы з чырвоным сцягам, азораны праменямі сонца, стаіць рабочы. Друкавалі «Пралом» мы разам, бо і я пасля тэхнічных курсаў мог пісаць рознымі шрыфтамі, што мне потым прыдалося, калі працаваў над «Кратамі» ці па заданню ТК перапісваў турэмныя «грыпсы».\nПершая публікацыя адбылася пад псеўданімам «А. Граніт». Любіў наш класік мужныя, грувасткія мянушкі... Танкам падпісаўся ў газеце «Беларускае жыццё», выдадзенай 7 красавіка 1932 года ў Львове, пад вершам «Заштрайкавалі гіганты-коміны» пра забастоўку шахцёраў Дамброўскага вугальнага басейна Польшчы. Як сам паэт тлумачыў, «Максім — гэта ад Горкага, пад уплывам якога мы ўсе тады знаходзіліся. А Танк — нават сам добра не магу растлумачыць, чаму Танк. Як многім пачынаючым паэтам, мне здавалася, што літаратурны поспех залежыць ад гучнага псеўданіма. Свет «раслінных» псеўданімаў быў ужо, што называецца, разабраны: Пушча, Колас, Чарот, Васілёк... Мне нічога не заставалася, як пашукаць што-небудзь «жалезнае», вось я і спыніўся на Танку. Тады я не ведаў яшчэ, што гэта слова мае адносіны да вершаў: танка — адзін з класічных жанраў японскай паэзіі».\n«Нас усіх заражаў яго аптымізм...»\nКалі ўгледзімся ў партрэт Яўгена Скурко таго часу, убачым маладога дзёрзкага юнака, з нізка насунутай на вочы кепкай і смелай усмешкай... Можам уявіць, як ён чытае свае вершы ў віленскай кавярні, пад закаханымі позіркамі паненак... Літоўскі паэт Альбінас Жукаўскас успамінаў: «Як паэт Максім Танк быў самы таленавіты з усіх тагачасных вільнюскіх паэтаў. Мы ім проста захапляліся. Нас усіх заражаў яго аптымізм, вера ў перамогу, празрыстая народнасць яго вершаў, паэтычная і палітычная спеласць, чыстая беларуская душа, дабрыня, прыгажосць. Цікава, што неўзабаве яго паэзію прызналі нават пераборлівыя, з прэтэнзіямі, надзьмутыя польскія прафесары, якія беларускую, як і літоўскую, мову ды літаратуру лічылі ніжэйшай, «хамскай» мовай і літаратурай».\nШто ж, калі міністр культуры Скульскі заявіў, што праз дзесяць гадоў у Польшчы са свечкай не знойдуць ніводнага беларуса, менавіта малады Максім Танк напісаў запамінальны і востры адказ:\n«Пралом» стаў больш чым гімназічным самаробным альманахам. Другі яго нумар пры дапамозе «старэйшых таварышаў з падполля» быў аддрукаваны на гектографе колькасцю 500 асобнікаў, распаўсюджваўся на Навагрудчыне, у другіх месцах... Трапіў у БССР, і вершы А. Граніта надрукавалі ў «Хрэстаматыі заходнебеларускай літаратуры».\nПольскія ўлады рэагавалі таксама: кіраўнік Навагрудскага ваяводства дакладваў у Міністэрства ўнутраных спраў Польшчы, што «ў шэрагу мясцовасцей Наваградскага і Слонімскага паветаў пры вобысках у камуністычных дзеячаў знойдзены брашуры з камуністычнымі песнямі альбо сшыткі з перапісанымі вершамі антыдзяржаўнага зместу...». Так што хутка Яўгену Скурко давялося брацца за іншы праект... Створаны ў зняволенні.\n«Мяне ў кайданах закутага прыгналі, а ён сядзіць за сталом...»\nМаксіма Танка арыштоўвалі не аднойчы.\nПершы раз — у красавіку 1932 г., калі ён быў яшчэ гімназістам. Менавіта мінская хрэстаматыя з вершамі А. Граніта стала галоўным доказам. Праз два месяцы маладога паэта выпусцілі пад заклад у 150 злотых, але гімназію скончыць яму не давялося.\nДарэчы, Танк ужо пад канец жыцця прызнаваўся, як спрабаваў у 1932-м перайсці ў БССР... Тады хлопца-камсамольца арыштавалі, пратрымалі два тыдні ў турме і пасля пільнай праверкі адправілі назад, маўляў, смяротнай небяспекі няма, а арганізоўваць камуністычнае падполле камусьці трэба.\nМенавіта ў Лукішках, Віленскай турме, Максім Танк і ствараў «Краты»:\n«Будучы ў астрозе, асабліва цяжкімі і доўгімі здаваліся першыя дні. Пасля праведзенай галадоўкі ўсе палітвязні былі пазбаўлены кніг і пісьмовых прылад. Але, не зважаючы на гэта, мне праз крымінальных вязняў удалося атрымаць паперу і чарніла.\nУ канцы 1933 г. я пачаў ад рукі друкаваць першы нумар нашага вастрожнага літаратурна-палітычнага журнала «Краты». Гэта быў своеасаблівы журнал і ў асаблівых умовах ён «друкаваўся». Сядзеў я ў адной камеры з палітвязнем т. Гаўрылічонкам, рабочым з алейнай фабрыкі. Калі я пісаў, ён увесь час мусіў хадзіць па камеры, засланяючы мяне ад «юдата», ад шклянога вока ў дзвярах, праз якое часта заглядаў дазорца».\nПаэта выпускалі, пасля зноў хапалі... Працытуем дакумент, які прыводзіў сам Танк: «Тэлефонаграма №53, В/433. Камендант Дзяржаўнай паліцыі ў Паставах, пастарунак у Сватках, 19.08.1934 года ДЗ 279.34 загадваю неадкладна правесці хатнюю і асабістую рэвізію ў жыхара вёскі Пількаўшчына Мядзельскай гміны сына Яна і Дамінікі, народжанага ў 1912 годзе, западозранага з артыкула 97КК. Незалежна ад вынікаў рэвізіі, названага неабходна затрымаць... Адвесці этапнай дарогай да мясцовай камендатуры».\nПаэт прайшоў праз выпрабаванні, якія дазвалялі бачыць, хто чаго варты... Ён меў права судзіць тых, хто пасля выстаўляў сябе змагаром за беларускую ідэю.\n«Што, цалавацца з усімі, з людзьмі, якія пальцам торкалі, паказвалі на мяне, Таўлая, Таўпеку, цэлы шэраг нашых пісьменнікаў? Як я магу лічыць вялікім адраджэнцам, скажам, таго ж Бартуля? Дарэчы, пра яго яшчэ не пісаў ніхто. Гэта быў адзін з такіх радыкальных паэтаў. А потым стаў памочнікам суддзі-следчага. Мяне ў кайданах закутага прыгналі, а ён сядзіць за сталом. Мяне дапытваюць, а ён галаву апусціў...»\n«Два экзэмпляры я схапіў з друкарні...»\nУ 1936 годзе выйшаў першы паэтычны зборнік «На этапах», які склалі ў асноўным вершы, напісаныя Максімам Танкам у зняволенні.\nГразнуць змораныя ногі\n— Што, этап яшчэ далёка? —\nРаны востра забалелі.\nМы ідзем у час найгоршы\nСмерці, волі на спатканне?\nГэта ўжо этап апошні, —\nЗразумела, першы зборнік ствараўся з натхненнем. «Ёсць вершы, якія я напісаў за дзесяць хвілін. Напрыклад, «Памёр стары лірнік...». У час выдання зборніка «На этапах» мне Р. Шырма гаворыць: там трэба вырэзваць чатыры ці пяць старонак, столькі застаецца пустой паперы. Я за адзін вечар напісаў тады некалькі вершаў — шкада было вырэзваць...»\nАднак лёс кніжкі не мог быць лёгкім.\n«Пры дапамозе кампартыі і выдаўца Труцько ў 1936 г. выйшаў мой першы зборнік вершаў «На этапах». На другі дзень цэнзура канфіскавала гэты зборнік, толькі 200 экз. нам удалося тады ўратаваць. Два экзэмпляры я схапіў з друкарні і хутчэй занёс на пошту і выслаў на адрас акадэміі, у Мінск, Купалу і Коласу...»\n«А, дык гэта ты, вызвалены брат...»\nЗразумела, для Максіма Танка 17 верасня 1939 года стала доўгачаканым святам. Сімвалічна, што ўз'яднанне Заходняй Беларусі з БССР адбылося ў дзень нараджэння паэта. Танк знаходзіўся ў роднай Пількаўшчыне: «пачаў пісаць верш — першы верш на вызваленай зямлі, чарнавік якога мне ўжо не трэба недзе хаваць. Пачатак гэтага верша не прыйшлося доўга шукаць, бо ён быў на вуснах народа: «Здарова, таварышы!..»\nЦі марыў Максім Танк, што некалі не проста пазнаёміцца з Янкам Купалам і Якубам Коласам, а стане сваім у іх таварыстве?\nТанк успамінаў, як падчас Вялікай Айчыннай вайны апынуўся ў эвакуацыі ў Маскве:\n«Часам заседзімся позна, пачынаўся каменданцкі час, і Купала заставаўся начаваць у нас. Я жыў тады з Броўкам. Мы ссоўвалі ложкі і клаліся ўтраіх.\n...Любіў Купала выпіць нямнога. Часам, выпіўшы, ляжа. Не спіцца яму: «Ну, а гэта хто тут ляжыць? Ці не Ная?..» Якая там яму Ная? Гэта, кажу, дзядзька Янка, я. «А, дык гэта ты, вызвалены брат...»\nРаннія публікацыі Максіма Танка напаткаў цяжкі лёс... Быў канфіскаваны польскімі ўладамі і другі яго зборнік «Журавінавы цвет», а таксама паэма «Нарач», выдадзеная асобнай кнігай. Паэму Танк напісаў, узяўшы сюжэтам забастоўку рыбакоў 1935 года. Тады ўрад Польшчы прыняў закон аб нацыяналізацыі рэк і азёр. Нарач перайшла да Дырэкцыі дзяржаўных лясоў, а тая здала возера ў арэнду памешчыку Яблонскаму, які забараніў рыбакам лавіць у «сваім» возеры рыбу — толькі за грошы. У забастоўцы прынялі ўдзел больш за 5 тысяч чалавек. Паэма распаўсюджвалася нелегальна... Калі пасля ўз'яднання Танка запрасілі на літаратурную вечарыну\n«з удзелам беларускіх савецкіх паэтаў-ардэнаносцаў Петруся Броўкі і Пятра Глебкі», ён чытаў фрагменты з «Нарачы»... У тыя кароткія даваенныя гады Танк напісаў па паэме «Нарач» сцэнарый мастацкага фільма «Бура над Нараччу». Але за часы вайны сцэнарый знік і быў знойдзены толькі ў наш час супрацоўнікамі Нацыянальнага архіва Беларусі. Зборнік «На этапах» быў перавыдадзены да юбілею класіка факсімільным выданнем у 1983 годзе.\n4377 Максім Танк — шлях да першых зборнікаў. «Пралом», «Краты», «На этапах»\n3563 Як падтрымліваць мікрафлору кішэчніка і ці ўплывае яна на наш арганізм?


Літва і Латвія спынілі імпарт расейскай электраэнэргіі - Хартыя'97 :: Навіны з Беларусі - Беларускія навіны - Рэспубліка Беларусь - Мінск\nХартыя_ 5 лiпеня 2022, aўторак, 19:20\nЛітва і Латвія спынілі імпарт расейскай электраэнэргіі\nКупля электрычнасці ў РФ спыненая сёння.\nБіржавы аператар Nord Pool наважыў прыпыніць супрацоўніцтва з расейскай кампаніяй Inter Rao, якая пастаўляе электрычнасць у краіны Балтыі з 22 траўня. Пра гэта паведамляе міністэрства энэргетыкі Літвы.\nЗ нядзелі Літва і Латвія не будуць імпартаваць расейскую электраэнэргію.\n«Гэта надзвычай важная веха не толькі на шляху Літвы да энэргетычнай незалежнасці. Гэта выраз нашай салідарнасці з ваюючай Украінай, таму што мы не можам дазволіць, каб нашы грошы фінансавалі расейскую вайсковую машыну», - кажа міністр энэргетыкі Літвы Дайнюс Крэйвіс.\nЦяпер патрэбнасці Літвы ў электрычнасці будуць забяспечвацца за кошт мясцовай генерацыі і імпарту праз электразлучэнні са Швецыяй, Польшчай і Латвіяй.\nДля Латвіі такое рашэнне таксама не стане праблемай, піша Delfi са спасылкай на меркаванне экспэртаў. Як паказвае выданне, зараз Латвія вырабляе больш электраэнэргіі, чым спажывае, а аб'ём электрарэсурсаў, які пастаўляе Расея, адносна малы.\nЗ сённяшняга дня Літва таксама мусіць спыніць імпарт расейскай нафты і прыроднага газу. Патрэба Літвы ў газе будзе забяспечвацца праз тэрмінал звадкаванага прыроднага газу (СПГ) у Клайпедзе. Расейскую нафту выкарыстаў адзіны ў краінах Балтыі нафтаперапрацоўчы завод у літоўскім горадзе Мажэйкяй, які кіруецца польскім канцэрнам Orlen. Ён адмовіўся ад гэтай нафты пасля заканчэння тэрміну кантрактаў на яе пастаўку больш за месяц таму.\n1.07 СМІ: Мядзведзеў спрабаваў скончыць жыццё самагубствам 108,424\n29.06 NATO жорстка звярнулася да рэжыму Лукашэнкі 81,448\n2.07 «Гардон»: Беларускія спецназаўцы запатрабавалі ад Лукашэнкі не ўступаць у вайну з Украінай 72,398\n3.07 «На Лукашэнку зноў рыхтаваўся напад» 63,802\n1.07 «Захоўваў даляры ў мяшку - зараз абменнікі іх не прымаюць» 57,638\n29.06 Эрдаган наносіць удар Пуціну 46,160\n1.07 Крымскі мост у дыме: акупанты апраўдваюцца вучэннямі і ДТЗ 45,756


Сведка затрыманняў: нацэліў рулю аўтамата ў твар са словамі «не сумнявайся, с*ка, ён зараджаны»\nМянчанка Юлія апавяла belsat.eu пра напад праваахоўнікаў на ейны аўтамабіль 11 жніўня каля метро «Каменная горка».\nЖанчына расказала, што вярталася з гораду дадому са знаёмымі, сямейнай парай, і мужам, які быў за стырном:\n«Мы ехалі дадому, не правакавалі. Затрымаліся на ўзбочыне перачакаць хвалю, калі пабачылі людзей у шлемах. Яны прабеглі, і мы паехалі далей у бок Прытыцкага, спакойна ехалі ў другой паласе. Калі даехалі да «Green», даішнікі ўключылі мігалкі і паказалі з’ехаць з дарогі, уключылі гучнагаварыльнік і сказалі праехаць наперад».\nФота: Ірына Арахоўская / Belsat.eu / Vot-tak.tv\nНа паркоўцы за супермаркетам кіроўцу скамандавалі спыніцца. Муж Юліі папрасіў падаць правы, і калі тая падняла галаву, то пабачыла, што чалавек у чорным без апазнавальных знакаў трымае аўтамат з руляй, скіраванай у ейны твар.\n«Ён крычаў: «Мордай у падлогу, выходзіць з аўта». Я адкрыла дзверы, чалавек у вайсковым камуфляжы схапіў мяне за галаву і кінуў на асфальт. Мы ляжалі з рукамі за галавой, выконвалі ўсе загады. Я павярнула твар да мужа і пабачыла як чалавек у амуніцыі б’е мужа па нагах. Муж не паддаваўся на правакацыі».\n«Ляжаць, сука, ён заражаны, нават не сумнявайся»\nПасля, распавядае Юлія, падышоў супрацоўнік ДАІ і наступіў каленам мужу на лапаткі, надзеў кайданкі.\n«Другому хлопцу, які ехаў у аўце, прыставілі табельную зброю да галавы і сказалі: «Ляжаць, сука, ён заражаны, нават не сумнявайся». Колькасці мацерных словаў я не буду агучваць. Тыкалі аўтаматамі ў спіну. Муж папрасіў, маўляў, мужыкі, адпусціце, мы проста ехалі дадому. На што супрацоўнік у амуніцыі ўдарыў яго ў вобласць шыі, галавы і пад дых дубінкай».\nМeнск, Беларусь. 11 жніўня 2020 года Фота: Наталля Фядосенка / TASS / Forum\nМужа Юліі са знаёмцам забралі ў таніраваных аўтах даішнікі. Адзін з сілавікоў проста сеў у аўта Юліі і зʼехаў. Юлія дасюль не ведае, дзе ейны аўтамабіль. Дзе знаёмец мужа Юліі, невядома. Жанчына знайшла свайго сужэнца ў Жодзіне, яму далі 15 содняў.\n«Машыны нашай нідзе няма. Невядома, з якімі мэтамі яны збіраюцца яе выкарыстоўваць. У іх няма чалавечнасці. Яны проста нападаюць, зносяць усё на сваім шляху, нягледзячы, жанчына, дзіцё ці сталы чалавек.\nУ інтэрнэце чытала, што медыкі забіралі супрацоўнікаў АМАПу з перадазаваннем наркотыкаў. Людзі знікаюць у нікуды. Гэта найвышэйшая ступень фашызму. Тады хаця б ведалі, што людзі ў канцлагерах, а цяпер яны проста знікаюць».\nСотні беларусаў па ўсёй краіне сутыкаюцца з беспадстаўным гвалтам з боку сілавікоў. Амапаўцы жорстка збіваюць людзей, пераследуюць мужчынаў і жанчын, якія проста трапляюць ім на вочы.\n«Адзін навёў на мяне зброю, дзе цяпер муж – не вядома». Беларусы дзеляцца жудаснымі гісторыямі апошніх дзён\nТэгі: АМАП гвалт затрыманні Каменная Горка міліцэйскае бязмежжа пратэсты рэпрэсіі


Футбалістам, большасць з якіх падпісалі праўладны ліст спартсменаў, абмежавалі заробкі | Новы Час\nБылы футбаліст, заснавальнік асацыяцыі юрыдычнай абароны гульцоў Аляксандр Свярчынскі расказаў, што адміністрацыі каманд атрымалі дакумент з Саўміне аб ліміце на заробкі, піша «Радыё Свабода» са спасылкай на рэсурс «Трыбуна».\n«Гэта абсалютна рэальны ліміт на заробкі — лічбы, якія нельга перавышаць ні пры якіх абставінах. Для кожнага клуба ён будзе індывідуальны ў залежнасці ад месца, занятага ў папярэднім годзе. Напрыклад, першая тройка не можа плаціць футбалістам звыш 8 тысяч рублёў. Выключэнне толькі для “зборнікаў”. Адпаведна, для каманд, якія займалі ніжэйшыя месцы, апускаецца і столь — сем, шэсць, пяць, чатыры. У некаторых максімальны заробак будзе 3 тысячы», — патлумачыў Аляксандр Свярчынскі.\nДа нядаўняга часу кіраўніцтва каманд магло стымуляваць гульцоў, зыходзячы найперш з паказніка іх карыснасці. Гэта дазваляла запрашаць легіянераў, утрымліваць ад пераезду ў іншыя чэмпіянаты топавых беларускіх футбалістаў. Форварды кшталту Аляксандра Глеба ці Віталя Радзівонава зараблялі ў БАТЭ не меней за 20 тысяч долараў.\nЗ новай пастановай, паводле Аляксандра Свярчынскага, адток беларускіх футбалістаў за мяжу — справа практычна вырашаная. На фоне цяперашніх фінансавых абмежаванняў заробкі гульцоў у Расіі, Казахстане, Польшчы і нават Украіне ў 3-4 разы вышэйшыя.\n«Вельмі цікава, якім чынам сябе павядуць клубы. Як яны будуць абыходзіць гэты дакумент, бо змест яго адназначны: у бюджэце няма грошай. Ці адкажуць каманды “ўзаемнасцю і любоўю”, з якой футбалісты падпісвалі праўладны ліст?» — сказаў Аляксандр Свярчынскі.\nАбсалютная большасць клубаў вышэйшай лігі чэмпіянату Беларусі залежыць ад дзяржаўнага фінансавання і прывязаная да горадаўтваральных прадпрыемстваў. Такая залежнасць прывяла да таго, што ў загадным парадку футбалістаў і трэнераў прымусілі падпісвацца пад праўладным лістом у падтрымку ўлады. Некаторыя падпісанты апраўдваліся, што не хацелі гэтага рабіць, але былі вымушаныя, каб «захаваць каманду».\nЛіміты бязмытнага ўвозу тавараў зменшылі на 1000 еўра


10.06.2017\tКомментарии к записи Мастацтва дорыць прыгажосць отключены\nНе сакрэт, што вельмі цяжка фарміраваць эстэтычныя ідэалы, мастацкі густ, калі чалавечая асоба ўжо склалася. Каб дарослы чалавек быў духоўна багатым, трэба звярнуць увагу на яго эстэтычнае выхаванне яшчэ ў дашкольным і малодшым школьным узросце. Сутнасныя маральна-эстэтычныя якасці асобы закладваюцца ў раннім перыядзе дзяцінства і захоўваюцца ў больш ці менш нязменным выглядзе на ўсё жыццё. Эстэтычнае выхаванне і адукацыя не ...\tПадрабязней »\n13.05.2017\tКомментарии к записи У свеце захапленняў отключены\nXV Абласны фестываль творчасці дзяцей з асаблівасцямі псіхафізічнага развіцця “Свет маіх захапленняў” адбыўся ў Гродне. Арганізатарам мерапрыемства з’яўляецца Гродзенскі дзяржаўны абласны Палац творчасці дзяцей і моладзі. У фестывалі прынялі ўдзел звыш 40 навучэнцаў з 16 раёнаў Гродзенскай вобласці ва ўзросце ад 6 да 17 гадоў, якія наведваюць установы дадатковай адукацыі дзяцей і моладзі. З прывітальнымі словамі да іх звярнуліся супрацоўнік ...\tПадрабязней »\n08.04.2017\tКомментарии к записи Акадэмія ўніверсальных прафесіяналаў отключены\nНе першы год Рэчыцкі цэнтр творчасці арганізоўвае вольны час для падлеткаў і моладзі. Нядаўна ў цэнтры стартаваў новы праект — “Акадэмія ўніверсальных прафесіяналаў”, прыярытэтным напрамкам якога з’яўляецца фарміраванне і развіццё актыўнага ўзаемадзеяння ўстановы з Рэчыцкім дзяржаўным педагагічным каледжам, Рэчыцкім дзяржаўным аграрным каледжам і Рэчыцкім дзяржаўным прафесійным аграрна-тэхнічным ліцэем. Мэта праекта — прадастаўленне якасных дадатковых адукацыйных паслуг для задавальнення творчых патрэб ...\tПадрабязней »\n08.04.2017\tКомментарии к записи Дабрыня, давер, узаемадапамога — цаглінкі школьнага дома отключены\nНавакольны свет — гэта перш за ўсё свет зносін з іншымі людзьмі. Кожнаму з нас прыходзіцца наладжваць кантакты з незнаёмымі людзьмі. Адным гэта даецца лёгка, другім — намнога складаней. На занятках у гульнявой форме я спрабую сфарміраваць разнастайныя навыкі зносін, выпрацаваць прыёмы і спосабы ўсталявання атмасферы даверу, добразычлівасці, павагі. Знаёмячыся з вучнямі класа, назіраючы за зносінамі дзяцей падчас сумеснай працы, ...\tПадрабязней »\nПлаванне з ранняга ўзросту\n04.03.2017\tКомментарии к записи Плаванне з ранняга ўзросту отключены\nБародзіцкі дзіцячы сад — пачатковую школу ведаюць усе дзеці і дарослыя ў Зэльвенскім раёне. У лютым 2014 года пасля рамонту тут пачаў працаваць міні-басейн. Кожны год выхаванцы дзіцячага сада і вучні пачатковых класаў з нецярпеннем чакаюць плавальнага сезона. Раз у тыдзень заняткі па фізічнай культуры ў дзіцячым садзе і ўрокі фізічнай культуры і здароўя ў пачатковых класах праходзяць у басейне. ...\tПадрабязней »


Спартыўна-масавае мерапрыемства прайшло на стадыёне Кіраўскай СДЮШАР | Районная газета "Кіравец" — Могилевская область\nСпартыўна-масавае мерапрыемства прайшло на стадыёне Кіраўскай СДЮШАР\nПонедельник, 11.11.2019 12:13. Рубрика: За здоровый образ жизни, Спорт\nУ межах раённага свята працаўнікоў вёскі “Дажынкі-2019” на стадыёне СДЮШАР прайшло спартыўна-масавае мерапрыемства “Залатая восень”. Прыхільнікі здаровага ладу жыцця спаборнічалі ў дартсе, шахматах, шашках, скачках са скакалкай. Нягледзячы на даждлівае надвор’е, адбыліся таварыскія футбольныя сустрэчы паміж камандамі СШ №1, СШ №2 імя К.П.Арлоўскага і СДЮШАР.\nУ спаборніцтвах па дартсе сярод мужчын перамогу святкаваў Артур Крумкачоў, другі вынік паказаў Сяргей Бячкоў, замкнуў тройку прызёраў Самір Ахундаў. У жанчын перамагла Крысціна Каранкевіч, другі і трэці рэзультаты адпаведна — на рахунку Людмілы Ісакавай і Анастасіі Панасенка.\nУ скачках са скакалкай перамог Мікіта Пішчалін, які за хвіліну зрабіў 132 скачкі. Самір Ахундаў і Уладзіслаў Абразовіч занялі адпаведна другое і трэцяе месцы. Сярод дзяўчат зноў не было роўных Крысціне Каранкевіч. У тройку прызёраў трапілі таксама Аляксандра Кірэйчанка і Дар’я Эзрына.\nСпаборніцтвы сярод шахматыстаў-мужчын выйграў Барыс Гаўрыленка. Другое і трэцяе месцы адпаведна занялі Аляксандр Ласякоў і Віктар Бялянаў. У спрэчках дзяўчат і жанчын шахматную карону заваявала Паліна Бодык, другі вынік паказала Людміла Ісакава, трэці — Дар’я Эзрына.\nПершая тройка мужчын-шашыстаў выглядае наступным чынам: Барыс Гаўрыленка, Арцём Жылінскі, Віктар Бялянаў. Сярод юнакоў перамог Аляксей Бодык, другое і трэцяе месцы адпаведна занялі Ілья Лебедзеў і Ілья Лунгу. У жанчын і дзяўчын пераможцай стала Людміла Ісакава, другое і трэцяе месцы адпаведна — у Паліны Бодык і Дар’і Эзрынай.\n« Делегация Краславского края Латвийской Республики посетила Кировский район\nСоюзные парламентарии будут наблюдать за выборами в Палату представителей »


Шанс дае прышчэпка. Падрабязна пра тое, як абараніцца ад грыпу з дапамогай вакцыны - Петриков | Петриковский район | Новости Петрикова | Петриковские новости | Петрыкаускiя навiны | Газета города Петриков\nШанс дае прышчэпка. Падрабязна пра тое, як абараніцца ад грыпу з дапамогай вакцыны\nПятница, 13.10.2017 08:50. Рубрика: Грамадства Просмотров: 235\nУ верасні стартавала кампанія па імунізацыі супраць грыпу. Любы жадаючы атрымаць прышчэпку ад гэтай хваробы можа звярнуццы ў тэрытарыяльную ўстанову аховы здароўя.\nДля правядзення імунізацыі насельніцтва выкарыстоўваюцца вакцыны: «Грыпол» (РФ) і «Ультравак» (РФ). Вакцыны зарэгістраваны ў нашай краіне і дазволены для масавай імунапрафілактыкі грыпу. У склад іх уваходзяць актуальныя штамы вірусаў грыпу на гэты эпідсезон. Увядзенне вакцыны ў арганізм выклікае выпрацоўку ахоўных антыцелаў супраць грыпу, не выклікаючы само захворванне, бо вірусы інактывіраваныя.\nГрып – гэта вострая вірусная інфекцыя, якая з лёгкасцю перадаецца паветрана-кропельным шляхам пры чханні, кашлі, гутарцы. Магчыма заражэнне праз прадметы ўжытку, цацкі.\nПры грыпе абвастраюцца хранічныя захворванні, магчыма развіццё сур'ёзных ускладненняў: пнеўманіі, бранхіту, атыту, сінусіту, рыніту, трахеіту, міякардыту.\nНягледзячы на наяўнасць супрацьвірусных прэпаратаў, гарантаваць прафілактыку цяжкага працякання захворвання яны не могуць. Ніводны лячэбны і прафілактычны прэпарат не дае 100% гарантыі ад захворвання.\nВакцына супраць грыпу прызначана ў першую чаргу для абароны менавіта ад вірусаў грыпу, а не ад іншых рэспіраторных вірусаў. У той жа час вакцына супраць грыпу валодае дадатковымі, у некаторай ступені імунамадулюючымі ўласцівасцямі. Дзякуючы ім імунная сістэма прыкладна 20-25 чалавек са 100 прышчэпленых набывае дадатковую абарону і ад іншых рэспіраторных вірусных інфекцый.\nГрып небяспечны для кожнага, таму што ў час сезоннага ўздыму захворвання грыпам гінуць і здаровыя людзі. Аднак найвялікую пагрозу грып і яго ўскладненні ўяўляюць для маленькіх дзяцей, пажылых людзей, тых, хто пакутуе на хранічныя хваробы. Гэта дзеці з паражэннямі цэнтральнай нервовай сістэмы, пацыенты з паталогіяй сэрца, з захворваннямі лёгкіх, нырак, эндакрыннай сістэмы, з імунадэфіцытамі. Часам менавіта гэтыя станы памылкова разглядаюцца як супрацьпаказанні для правядзення вакцынацыі супраць грыпу. Хоць такія людзі патрабуюць першачарговай абароны.\nГрып небяспечны і для жанчын, якія плануюць цяжарнасць. Мэтазгодна вакцынавацца да цяжарнасці ці ў другім-трэцім трыместры. Захворванне грыпам цяжарнай жанчыны можа стаць прычынай развіцця парокаў у плада ці выкідышу.\nГрып актуальны і для тых, хто ў сілу асаблівасцяў прафесіі кантактуе з вялікай колькасцю людзей і мае высокую рызыку заражэння грыпам.\nШто трэба ведаць пра вакцынапрафілактыку грыпу\nВакцына не можа выклікаць захворванне грыпам, бо ў час вытворчасці вакцынавыя вірусы пазбаўляюцца ўласцівасці выклікаць захворванне, аднак захоўваюць здольнасць фармаваць абарону.\nПры вакцынацыі жывой вакцынай рызыка заражэння вакцынавым вірусам навакольных вельмі нізкая. У выпадку вакцынацыі інактывіраванымі вакцынамі супраць грыпу рызыка заражэння навакольных вакцынавым вірусам адсутнічае.\nБольшасці людзей спецыяльнай падрыхтоўкі да вакцынацыі супраць грыпу не патрабуецца. Асобным пацыентам урач можа прызначыць медыкаментозную падрыхтоўку. У хворых хранічнымі захворваннямі вакцынацыя праводзіцца на фоне прыёму звычайнай тэрапіі.\nНе рэкамендуецца прышчапляцца ў перыяд вострага захворвання. Рэшткавыя з'явы не з'яўляюцца супрацьпаказаннем, але ў любым выпадку ваш стан перад прышчэпкай ацэніць урач, які і прыме канчатковае рашэнне.\nДзецям уводзяць 2 дозы толькі ў першы год вакцынацыі. У наступныя гады для фарміравання эфектыўнай абароны ім досыць адной прышчэпкі.\nВакцыну супраць грыпу можна сумяшчаць з любой іншай вакцынай, акрамя вакцыны супраць сухот. Адзінай умовай з'яўляецца тое, што абедзве вакцыны будуць уведзены ў розныя ўчасткі цела.\nЯк паведаміла загадчык аддзела прафілактыкі райЦГіЭ Тамара Буглак, сёлета ў раёне да 1 снежня павінны быць прышчэплены ад грыпу 11332 чалавекі, у мінулым годзе вакцыну атрымалі 12088 чалавек. Па стане на пачатак гэтага тыдня былі вакцынаваны 2823 чалавекі, 142 з іх платна, астатнія – за бюджэтныя сродкі.\nНа бясплатныя прышчэпкі маюць права дзеці ва ўзросце ад 6 месяцаў, школьнікі, медработнікі, настаўнікі, супрацоўнікі ўстаноў з кругласутачным знаходжаннем дзяцей і дарослых, дзеці ад 3 гадоў і дарослыя з хранічнымі захворваннямі, людзі ва ўзросце больш 65 гадоў, часткова – работнікі гандлю, МНС і міліцыі.\nАктыўна да вакцынацыі сваіх работнікаў прыступілі ў ААТ “Трэст Шахтаспецбуд”, КСУП “Капаткевічы” і ААТ “Агра-Слабада”, Капаткевіцкім доме-інтэрнаце.\n« Крымінал-дайджэст. У райаддзеле Следчага камітэта расказалі пра ўзбуджаныя на гэтым тыдні крымінальныя справы\nЯк нашай зямлячцы жывецца ў Швецыі? Гутарка з Марыяй Рыбчынскай »


Крызіс на мяжы. Уся аператыўная інфармацыя на чацвер | zviazda.by\nХатняя старонка » Палітыка » Крызіс на мяжы. Уся аператыўная інфармацыя на чацвер\nБежанка з Курдыстана: мы жадаем у Германію дзеля будучыні дзяцей, на радзіме небяспечна\nБежанцы з Курдыстана не адмаўляюцца ад жадання патрапіць у Германію, дадому вяртацца яны не жадаюць з меркаванняў бяспекі. Такое меркаванне ў гутарцы з БелТА выказала адна з жанчын з пункта часовага размяшчэння бежанцаў у транспартна-лагістычным цэнтры побач з беларуска-польскай мяжой.\nСёння ідзе 18-ты дзень знаходжання бежанцаў на беларуска-польскай мяжы. Чарговую ноч яны правялі па дахам і ў цяпле ў ТЛЦ.\n«Дзякуй, ёсць ежа, ёсць вада. Мы спім не на вуліцы, а ў цёплым памяшканні. Беларусь — добра», — расказвае адна з бежанак. Яна разам з мужам і двума дзецьмі 5 і 7 гадоў спадзяецца патрапіць у Германію.\n«Хочам зрабіць гэта дзеля будучыні дзяцей. У Курдыстане небяспечна. Мафія, няма парадку, няма працы», — кажа жанчына і прапануе паглядзець відэа таго, што адбываецца ў Курдыстане на сваім тэлефоне.\n«Яшчэ нас вельмі напалохалі польскія вайскоўцы. Газ раздражняў вочы, абцяжарваў дыханне», — успамінае жанчына. Яна кажа, што асабліва напалоханыя былі дзеці, і зноў пачынае паўтараць словы падзякі на адрас беларусаў. Гаворыць, што забяспечаны зараз усім. Неўзабаве яна з дзецьмі пайдзе ў душ. Палявая лазня ад вайскоўцаў зарабіла побач з ТЛЦ напярэдадні. У першы дзень у ёй памыліся каля 300 чалавек — жанчын і дзяцей.\nШтодня бежанцам дастаўляюць гарачае харчаванне і харчовыя наборы. У грузах гуманітарнай дапамогі таксама цёплыя рэчы, цацкі для дзяцей. Кругласутачна дзяжураць побач з пунктам часовага размяшчэння і медыкі. Паток пацыентаў да іх стабільны. Людзі скардзяцца на прастуды і іншыя захворванні, выкліканыя перш за ўсё халоднымі начлегамі пад адкрытым небам ля лініі польскай мяжы.\nСК праводзіць праверку па факце выяўлення бежанцаў з цялеснымі пашкоджаннямі на мяжы з Польшчай\nСледчы камітэт праводзіць праверку па факце выяўлення бежанцаў з цялеснымі пашкоджаннямі на мяжы з Польшчай, паведамілі ў СК.\nСледствам устаноўлена, што вечарам 21 лістапада на адным з участкаў пагранічнай заставы «Пясчатка» Камянецкага раёна была знойдзена група знясіленых і змучаных бежанцаў. Пры першапачатковым медыцынскім аглядзе медыкамі ў 33-гадовага і 51-гадовага грамадзян Ірака выяўлены пераломы касцей ног.\n«Са слоў пацярпелых стала вядома, што яны знаходзіліся ў складзе групы на тэрыторыі Польшчы. Там яны былі затрыманыя мясцовымі памежнікамі, якія збілі іх і выправадзілі ў Беларусь. На тэрыторыі нашай краіны пацярпелыя былі знойдзеныя супрацоўнікамі Дзяржпамежкамітэта», — распавялі ў ведамстве.\nКамянецкі РАСК па дадзеным факце праводзіць праверку, прызначаны судова-медыцынскія экспертызы для ўстанаўлення цяжкасці цялесных пашкоджанняў. Пацярпелым аказана медыцынская дапамога, двое з іх шпіталізаваны з цяжкімі траўмамі.\nДзермант: Ключавое вырашэнне праблемы бежанцаў залежыць ад еўрапейскіх палітыкаў\nУсходнееўрапейская фронда не хоча вырашэння крызісу, ён ім неабходны для зарабляння ўнутрыпалітычных ачкоў і выпрошвання грошай на стварэнне жалезнай заслоны ў выглядзе сцен і бар’ераў на мяжы. Такой думкай з газетай «Рэспублiка» падзяліўся навуковы супрацоўнік Інстытута філасофіі Нацыянальнай акадэміі навук палітолаг Аляксей Дзермант, паведамляе БелТА.\n«Крызіс з бежанцамі на польскай мяжы працягваецца ўжо амаль два тыдні, а рашэння па ім да гэтага часу няма. Была і пакуль яшчэ застаецца надзея на тое, што канцлер Германіі Ангела Меркель усё ж будзе выконваць тыя абяцанні, якія давала падчас тэлефонных перамоваў з Аляксандрам Лукашэнкам. Але пакуль мы бачым, што абяцанням еўрапейскіх палітыкаў вельмі цяжка верыць. Замест таго каб прадпрымаць пэўныя дзеянні, ФРГ і ЕС пачалі бясконцыя кансультацыі і перамовы з тымі, хто ніяк не дапамагае вырашаць крызіс, а, наадварот, пагаршае яго», — адзначыў эксперт.- Маравецкаму нагнятанне на польскай мяжы выгадна: кіруючыя эліты Польшчы выкарыстоўваюць гэтую сітуацыю для мабілізацыі сваіх прыхільнікаў і падаўлення ўнутранай незадаволенасці кіруючым рэжымам«.\nПа словах Аляксея Дзерманта, Меркель на сёння ніяк не дапамагае справіцца з крызісам з бежанцамі, адбываецца забалтванне праблемы і адкладанне неабходных мер і рашэнняў. Прычыну можна зразумець: фраў канцлерын — палітык, які сыходзіць, яе ўспрымаюць як «кульгавую качку», якая нічога не можа вырашыць, гэта будуць рабіць ужо іншыя палітыкі.\n«Хоць яна сама напэўна хацела б пайсці прыгожа: дапамагчы бежанцам у іх бядзе і згладзіць напружанне паміж Захадам і Усходам. Але пакуль не вельмі атрымліваецца... І мы хутчэй бачым чарговы прыклад еўрапейскай двудушнасці. Адны палітыкі нібы настроены канструктыўна вырашаць праблемы, іншыя тут жа гэта ўсё блакуюць і ствараюць новыя. Нехта кажа, што ў гэтым складанасць і спецыфіка еўрапейскай палітыкі, а хтосьці — што ў гэтым яе слабасць і недзеяздольнасць.Чым актыўна карыстаюцца больш ушлые ўсходнееўрапейскія. Згаданы Маравецкі адправіўся ў турнэ па прыбалтыйскіх краінах з мэтай пазбіваць кааліцыю найбольш непрымірымых у дачыненні да бежанцаў краін, каб яны разам блакавалі ў ЕС любыя рашэнні, якія будуць ім не даспадобы, — падкрэсліў аналітык. — Усходнееўрапейская фронда не хоча вырашэння крызісу. Яны хочуць выкарыстоўваць яго, каб зарабляць унутрыпалітычныя ачкі, выпрошваць грошы на стварэнне жалезнай заслоны ў выглядзе сцен і бар’ераў на мяжы. Яны паразітуюць на сваім статусе, замест таго каб зарабляць на транзіце і адкрытай камунікацыі з Усходам».\nАляксей Дзермант лічыць, што для вырашэння праблемы, па-першае, трэба працягваць кантакты з тымі еўрапейскімі палітыкамі, якія ўсё ж разумеюць, што ўзвядзенне сцен і гвалт над бежанцамі — гэта не вырашэнне праблемы, а яе пагаршэнне. Трэба дамаўляцца і выбудоўваць сістэму аховы межаў сумесна з суседзямі ЕС, як гэта было і раней у выпадку з Беларуссю. «Па-другое, разумеючы, што цяганіна еўрабюракратыі можа працягвацца доўга, не павінны разлічваць на іх дапамогу. Ужо зараз мы самі прынялі меры па размяшчэнні бежанцаў у цёплых памяшканнях, даўшы ім ежу, медыцынскую і іншую дапамогу. Частка з іх ужо адпраўляецца самалётамі на «Радзіму, частка чакае гуманітарнага калідора ў Германію, — разважае палітолаг. — І перагаворы аб яго прадастаўленні трэба прадаўжаць. Акрамя таго, прыняты меры па зніжэнню патоку людзей з краін — крыніц бежанцаў, і гэта дае магчымасць гаварыць аб тым, што менавіта Беларусь цяпер робіць усё, каб не пагаршаць сітуацыю на мяжы. Таксама застаецца магчымасць прыцягваць міжнародныя арганізацыі да дапамогі людзям, якія захраснулі на мяжы. Але пакуль гэта паўмеры. Ключавое рашэнне — за еўрапейскімі палітыкамі. Ці гатовыя яны да гэтага рэальна — пакажа найбліжэйшы час».\nВальфовіч: Беларусь не вінаватая ў тым, што сёння адбываецца на мяжы\nБеларусь не вінаватая ў тым, што сёння адбываецца на беларуска-польскай мяжы, заявіў журналістам дзяржаўны сакратар Савета бяспекі Аляксандр Вальфовіч, перадае БелТА.\n«Тое, што сёння адбываецца на граніцы, — у гэтым вінаватая не Беларусь. Тут трэба разглядаць корань зла і тыя прычыны, якія справакаваў той жа калектыўны Захад у краінах Блізкага Усходу, Азіі», — сказаў Аляксандр Вальфовіч.\nПаводле яго слоў, Беларусь процідзейнічае нелегальнай міграцыі. «Толькі за гэты год у нас затрымана звыш 11,5 тыс. нелегальных мігрантаў. Каля 5 тыс. адпраўлены за межы краіны і прыцягнуты да розных відаў адказнасці. Таму мы процідзейнічаем гэтаму», — адзначыў дзяржсакратар.\nКарэспандэнт ТАСС: у Беларусі садзейнічаюць асвятленню ў СМІ сітуацыі на мяжы\nУ Беларусі ствараюцца ўмовы для працы СМІ і асвятлення сітуацыі на граніцы. Такое меркаванне ў размове з БелТА выказаў карэспандэнт ТАСС Іван Белапушкін.\nСітуацыю з бежанцамі, якая адбываецца на беларуска-польскай мяжы, асвятляюць дзясяткі прадстаўнікоў СМІ. Сярод іх не толькі беларускія медыя, але і замежныя сродкі масавай інфармацыі.\n«Мы працуем тут на працягу некалькіх дзён. Асвятлялі сітуацыю, якая адбываецца і ў пунктах пропуску, і ў пункце размяшчэння бежанцаў. Усюды сустракаем садзейнічанне, нам дапамагаюць, падказваюць кантакты», — адзначыў Іван Белапушкін.\nДля зручнасці працы СМІ побач з пунктам размяшчэння бежанцаў ТЛЦ разгарнулі мабільны прэс-цэнтр з доступам у інтэрнет. Паводле слоў субяседніка, такі падыход садзейнічае больш аператыўнаму асвятленню сітуацыі. «Прэс-цэнтр знаходзіцца непасрэдна ў тым месцы, дзе разгортваюцца падзеі. Гэта, вядома, вельмі зручна для працы журналістаў», — адзначыў карэспандэнт.\nВальфовіч: Польшча дэманструе на мяжы не сілу, а сваё бяссілле\nПольшча дэманструе на мяжы не сілу, а сваё бяссілле, заявіў дзяржаўны сакратар Савета бяспекі Аляксандр Вальфовіч, перадае БелТА.\n«Яны дэманструюць не сілу, яны дэманструюць сваё бяссілле, на мой погляд. Як можна дэманстраваць сілу, выводзячы супраць бяззбройных людзей танкі, самаходныя артылерыйскія ўстаноўкі, баявыя верталёты, курсіраваць уздоўж дзяржаўнай граніцы», — адзначыў Аляксандр Вальфовіч.\n— Яны ўжылі вадамёты, слёзатачывы газ па тэрыторыі сумежнай дзяржавы. Тым самым парушыўшы міжнародныя патрабаванні, пра якія яны вельмі моцна крычаць, і закранулі тэрыторыю чужой краіны. Мы ж у адказ не прымянілі вадамёты і слёзатачывы газ. А калі яны прыменяць самаходныя артылерыйскія ўстаноўкі, нібыта для разгону мігрантаў? Гэта будзе развязванне вайны ў цэнтры Еўропы«.\nДзяржсакратар падкрэсліў, што Беларусь спаўна адчула на сабе жахі Вялікай Айчыннай вайны. «Дагэтуль, паднімаючы астанкі нашых загінуўшых людзей з зямлі, уздрыгваем і глядзім, што рабілі нацысты і іх паплечнікі. Таму дапусціць такога мы не маем права. Беларусь не мае сёння права зрабіць памылку ў палітычным плане, я ўжо не кажу пра ваенныя пытанні», — канстатаваў ён.\nМіжнародная федэрацыя таварыстваў Чырвонага Крыжа гатова больш падтрымліваць бежанцаў\nМіжнародная федэрацыя таварыстваў Чырвонага Крыжа і Чырвонага Паўмесяца гатова больш падтрымліваць бежанцаў, паведаміў журналістам прэзідэнт Міжнароднай федэрацыі Франчэска Рока, перадае БелТА.\n«Мэта візіту — паказаць нашу падтрымку, падтрымку Міжнароднай федэрацыі Чырвонага Крыжа Беларускаму таварыству Чырвонага Крыжа. Паказаць тое, як мы цэнім работу, якую робіць Беларускі Чырвоны Крыж і пацвердзіць нашы намеры аказваць падтрымку і далей і ў выпадку неабходнасці нарасціць магутнасці гэтай дапамогі», — сказаў Франчэска Рока.\nГенеральны сакратар Беларускага Чырвонага Крыжа Дзмітрый Шаўцоў адзначыў: для БТЧК і Беларусі ў цэлым прыезд прэзідэнта Міжнароднай федэрацыі вельмі значны. Па ягоных словах, гэтая арганізацыя з самага пачатку дапамагае бежанцам. Калі гаворка ішла яшчэ пра адзінкавыя выпадкі бежанцаў на мяжы, Міжнародная федэрацыя таварыстваў Чырвонага Крыжа і Чырвонага Паўмесяца ўжо дапамагала.\n«У нас вельмі цеснае ўзаемадзеянне, ёсць рэгіянальны офіс, які знаходзіцца ў Маскве і каардынуе нашу дзейнасць, дапамагаючы не толькі працоўнымі рэсурсамі, людзьмі», — адзначыў Дзмітрый Шаўцоў.\nЁн паведаміў, што арганізацыя выдзеліла грашовую дапамогу, якая ўчора паступіла на рахунак. «Гэта дастаткова вялікая сума грошай, — удакладніў генеральны сакратар БТЧК. — Таксама зараз федэрацыя аб’явіла заклік. Калі ў краіне ёсць надзвычайная сітуацыя, аб’яўляецца надзвычайны заклік, калі ўсе нацыянальныя таварыствы аказваюць дапамогу той краіне, якая мае патрэбу. На сёння, нягледзячы на тое, што літаральна двое сутак, як аб’яўлены гэты надзвычайны заклік, ужо адгукнуліся пяць рэгіянальных таварыстваў. Таму, я думаю, тут дапамога таксама будзе сур’ёзная».\nДзмітрый Шаўцоў падкрэсліў: «самае галоўнае — гэта падтрымка і бачанне той сітуацыі, якая насамрэч адбываецца на мяжы».\nПаводле яго слоў, дапамога бежанцам пабудавана на кангламерацыі з усімі, у тым ліку з уладай і грамадскімі арганізацыямі. «Калі б не было ўдзелу ўладаў, выбудаванай структуры не было б. Гэта сведчыць аб тым, што беларусы — адкрытая нацыя, з адкрытай душой, якая заўсёды прыходзіць у дапамогу ўсім, хто жыве ў нястачы», — сказаў на заканчэнне Дзмітрый Шаўцоў.\nВаланцёры БРСМ штодня дапамагаюць бежанцам на мяжы\nДапамогу ў працы з бежанцамі ўжо аказалі больш за 90 валанцёраў ад БРСМ. Аб гэтым сёння журналістам паведаміў першы сакратар Гродзенскага абкама БРСМ Андрэй Есін, перадае БелТА.\n«Валанцёры руху „Добрае сэрца“ падключыліся да работы на граніцы з першых дзён. Тады ж была дастаўлена першая тона гуманітарнай дапамогі, сабраная моладдзю Гродна і вобласці. Далей валанцёрская работа была арганізавана на пастаяннай аснове. Больш за 90 валанцёраў ужо адпрацавалі на граніцы», — сказаў Андрэй Есін. Сярод валанцёраў і студэнцкая, і моладзь, якая працуе.\nВаланцёры дапамагаюць у разгрузцы аўтамабіляў з гуманітарнымі грузамі, у арганізацыі гарачага харчавання, фармаванні прадуктовых пакетаў, у рашэнні розных бытавых пытанняў. Таксама валанцёры з ліку студэнтаў дапамагаюць у перакладзе і зносінах з бежанцамі, у тым ліку і медыцынскім работнікам.\nАндрэй Есін таксама зазначыў, што па ўсёй краіне БРСМ арганізаваў пункты збору дапамогі для бежанцаў. Прадукты, цёплыя рэчы дастаўляюцца на пастаяннай аснове.\n«Мы не жадаем вяртацца: у Курдыстане нас заб’юць. Жадаем жыць у Еўропе». Бежанцы ў ТЛЦ зладзілі стыхійны мітынг\nБежанцы ў транспартна-лагістычным цэнтры на мяжы зладзілі стыхійны мітынг, перадае БелТА.\nЯны падрыхтавалі плакаты з патрабаваннямі прапусціць іх у Еўропу і не вяртаць у Курдыстан. «Мы не хочам вяртацца ў Курдыстан. Нас там заб’юць. Мы не тэрарысты, мы хочам жыць у Еўропе», — напісалі якія ў роспачы людзі.\nВыйшлі на мітынг і дзеці, і жанчыны. «Колькі мы будзем пакутаваць, спаць у лесе, паміраць?!» — бежанка просіць журналістаў перадаць гэтыя пытанні Еўропе.\n«Мы не жадаем заставацца ў Польшчы. Мы ідзем у Германію. Чаму нас не прапускаюць?» — кажуць іншыя ўцекачы на мітынгу. Звяртаюцца яны да палітыкаў ФРГ.\n«Мы не вар’яты, як пра нас кажуць! Мы не тэрарысты. Мы людзі! З намі дзеці. Мы хочам лепшага жыцця! Я хачу, каб мае дзеці атрымалі добрую адукацыю», — кажа яшчэ адна з бежанцаў на мітынгу ў ТЛЦ.\nМЗС аб заяўленай дапамозе бежанцам ад ЕС: ніводнага плацяжу ад Еўропы пакуль не паступіла\nНіводнага плацяжу для дапамогі бежанцам ад ЕС пакуль не паступіла, заявіў журналістам прэс-сакратар МЗС Анатоль Глаз, передае БелТА.\n«У сухім астатку ад Еўракамісіі акрамя заяў аб намерах нічога няма. Тэхнічныя эксперты ў час наведвання ТЛЦ з бежанцамі так і не пагутарылі», — адзначыў ён.\nТаксама па словах Анатоля Глаза, бежанцам, якія жадаюць вярнуцца дадому, перашкод няма.\n«Паступіла больш за 200 заявак ад СМІ на працу на мяжы. Акрэдытаваны былі і чатыры курдскія журналісты. Ніякіх перашкод у працы медыя няма», — дадаў прэс-сакратар МЗС.\nВядомая актывістка абвінаваціла пагранічнікаў і паліцэйскіх Польшчы ў злачынстве супраць чалавечнасці\nСітуацыя з бежанцамі на польскай граніцы кваліфікуецца як злачынства супраць чалавечнасці. Аб гэтым заявіла легенда польскай «Салідарнасці», былая падпольшчыца Данута Куронь, паведамляе Gazeta Wyborcza, інфармуе БелТА.\nПаводле яе слоў, выканаўцамі палітыкі польскай дзяржавы ў адносінах да бежанцаў з’яўляюцца афіцэры пагранічнай службы. Іх падтрымліваюць розныя фарміраванні Войска Польскага, паліцэйскія фарміраванні, а таксама тыя жыхары прыгранічных тэрыторый, якія пайшлі на супрацоўніцтва з уладамі.\n«Мы можам многае даведацца аб ахвярах канфлікту, калі захочам. У СМІ з’яўляюцца паведамленні пра людзей, якія ўжо чацвёрты месяц днём і ноччу дастаўляюць ахвярам гуманітарную і юрыдычную дапамогу. У асноўным гэта людзі з арганізацый, якія гадамі дапамагаюць бежанцам... Ёсць таксама жыхары пагранічнай зоны, як жанчыны, так і мужчыны, якія далучаюцца (да аказання дапамогі. — Заўвага БелТА) на розных этапах, а таксама актывісты з усёй Польшчы», — расказала Данута Куронь.\nАднак на працягу апошніх дзён, па меры ўзмацнення мілітарызацыі ў рэгіёне, актывісты і валанцёры перадаюць усё менш інфармацыі, і гэта маўчанне ўсё больш палохае. «Дзе людзі, якія нядаўна звярталіся па дапамогу? Ці ўдалося ім выбрацца з пасткі? Ці ўдалося ім выжыць? Мы ведаем, што невялікая частка знаходзіцца ў закрытых і добра ахоўных цэнтрах для іншаземцаў. Гэтыя цэнтры таксама закрыты для публікі, таму мы не ведаем, што ўнутры, але звонку яны выглядаюць як турмы. Ужо ў жніўні яны былі перапоўнены. Які лёс зняволеных, ці дойдзе да іх гуманітарная дапамога, няхай нават ежа і адзенне, што адбываецца з дзецьмі, хворымі людзьмі...», — задаецца пытаннем актывістка.\nДанута Куронь звяртае ўвагу на «сістэматычна ўзрастаючую мілітарызацыю грамадскага жыцця» ў Польшчы, што прыводзіць да «зацягвання петляў» вакол людзей. «Сказаць, што прысутнасць сілавых структур разбурае штодзённае жыццё, нічога не сказаць... Іх прысутнасць стварае ўмовы, якія пагражаюць жыццю», — заявіла Данута Куронь. У якасці прыкладу яны прывяла сітуацыю з грамадскай арганізацыяй «Урачы на граніцы», якая аказвала ў Польшчы бясплатную меддапамогу бежанцам. Валанцёры арганізацыі падвергнуліся нападзенню, іх аўтамабілі былі разбіты.\nАле яшчэ больш шакіруе інфармацыя аб мабілізацыі польскай лясной варты для дапамогі сілавым структурам на граніцы. У сувязі з гэтым Данута Куронь адзначае, што многія бежанцы, якія ў апошнія месяцы спрабавалі прабрацца праз польскія лясы і балоты або былі злоўлены, або загінулі.\n«Гэта і магло быць сапраўднай прычынай мабілізацыі лясной аховы. Целы жанчын, мужчын і дзяцей, якія загінулі ад знясілення і холаду, нехта з набліжаных да ўлад павінен знайсці ў зоне і ціха, без сведак, прыхаваць», — гаворыць актывістка.\nНа заканчэнне Данута Куронь адзначае, што многія людзі ў Польшчы, якія сталі сведкамі трагедыі з бежанцамі, аддалі б перавагу таму, каб не ведаць пра гэта. Аднак, на яе думку, «невінаватых сведак няма». Цяпер на граніцы разгортваецца драма, у якой адны з’яўляюцца ахвярамі, а іншыя злачынцамі.\n«Тое, што раздзяляе грамадства ў многіх адносінах, не мяняе таго факта, што ўсе мы — істоты, надзеленыя розумам, свабоднай воляй і сумленнем, гэта значыць маральным законам, які знаходзіцца ўнутры нас», — сказала Данута Куронь.\nМЗС: Беларусь ніякага ўдзелу ў арганізацыі міграцыйнага крызісу не прымае\nБеларусь ніякага ўдзелу ў арганізацыі міграцыйнага крызісу не прымае, заявіў журналістам прэс-сакратар МЗС Анатоль Глаз, перадае БелТА.\nЧаста ў СМІ, ды і ў рашэннях палітыкаў, зазначыў ён, назіраецца спроба маніпуляваць, падаваць навіны без фактаў. «А факт заключаецца ў тым, што ў свеце назіраецца глабальны міграцыйны крызіс. Бежанцы, што тут знаходзяцца, бягуць не ад добрага жыцця. Уцякаюць яны з краін, дзе ў свой час добра павесяліўся Захад, са сваімі эксперыментамі, у тым ліку і каляровымі рэвалюцыямі, пакінуўшы ў шэрагу краін хаос», — адзначыў Анатоль Глаз.\n«І Беларусь у гэтых авантурах ніякага ўдзелу не прымала. Мы краіна транзіту, краіна, якая нясе з-за гэтага выдаткі», — звярнуў увагу прэс-сакратар МЗС. Ён прывёў у якасці прыкладу Францыю, з якой на мінулым тыдні праз Ла-Манш у Вялікабрытанію накіравалася каля 1 тыс. бежанцаў за дзень. «І ніхто не аб’явіў Францыю гібрыдным агрэсарам, не рушыў танкі на мяжу. А адносна 10-мільённай Беларусі паўмільярдны Еўрасаюз такія абвінавачанні прад’явіў», — падкрэсліў Анатоль Глаз.\n«З красавіка мы неаднаразова прапаноўвалі Еўракамісіі абмеркаваць сітуацыю на мяжы, але атрымалі адмову», — сказаў ён. Тады ж ЕЗ ініцыятыўна прыпыніў усе праграмы тэхнічнай дапамогі памежнага супрацоўніцтва. Сярод іх была, у прыватнасці, праграма будаўніцтва цэнтра для размяшчэння бежанцаў. Нягледзячы на заявы ад ЕС, на справе ніякай дапамогі Беларусі не аказваецца.\nУзнімалася і тэма адмененых рэйсаў з Ірака. Па словах Анатоля Глаза, бежанцам, якія жадаюць вярнуцца дадому, перашкод няма. Наадварот аказваецца садзейнічанне, у тым ліку і ў афармленні дакументаў. Аднак пазіцыя бежанцаў застаецца нязменнай, зазначыў прэс-сакратар МЗС. Яны не жадаюць вяртацца дадому. Яны ўсе маюць намер ісці на Захад.\nВаскрасенскі назваў Дуду, Маравецкага і Качыньскага польскімі вершнікамі Апакаліпсісу\nДырэктар інфармацыйна-аналітычнай установы «Круглы стол дэмакратычных сіл» Юрый Васкрасенскі назваў прадстаўнікоў вышэйшага кіраўніцтва Польшчы вершнікамі Апакаліпсісу. Такую заяву ён зрабіў сёння на сумесным пасяджэнні Канстытуцыйнай камісіі і працоўнай групы па дапрацоўцы праекту Канстытуцыі, паведамляе БелТА.\nУ час абмеркавання Асноўнага закона краіны і сітуацыі ў Беларусі, перспектывах развіцця дзяржавы таксама зайшла размова аб сітуацыі на граніцы і спробах трэціх краін выкарыстоўваць яе ў сваіх карыслівых мэтах.\nЮры Васкрасенскі распавёў, што сам пабываў на беларуска-польскай мяжы і на свае вочы бачыў правакацыі з боку польскіх сілавікоў. «Яны маглі б не ліць (з вадамётаў. — Заўв. БелТА) у гэтых дзяцей і жанчын. Маглі б зверху паліць ці палохаць як-небудзь. Але яны рабілі дэманстратыўна, значыць, нехта ім гэта даручыў. А даручыць ім можа толькі галоўнакамандуючы. Значыць, задача была — справакаваць. І наш адказ працаваць карэктна быў вельмі пісьменным», — адзначыў палітолаг.\nНа думку Юрыя Васкрасенскага, польскія кіруючыя эліты не карыстаюцца падтрымкай свайго народа. «61 працэнт палякаў або не ўхваляе, або абыякава ставіцца да дзейнасці гэтых вершніках Апакаліпсісу — Дуды, Маравецкага і Качыньскага (прэзідэнт, прэм’ер-міністр і віцэ-прэм’ер Польшчы. — Заўвага БелТА)», — звярнуў ён увагу.\nЗахарава: Расія заклікае Польшчу прыняць меры па спыненні прымянення сілы да бежанцаў\nРасія заклікае ўлады Польшчы прыняць усе неабходныя меры для спынення сілавых дзеянняў у адносінах да бежанцаў на беларуска-польскай мяжы. Аб гэтым заявіла на брыфінгу афіцыйны прадстаўнік МЗС РФ Марыя Захарава, паведамляе ТАСС.\n«Заклікаем польскі бок прыняць усе неабходныя меры для спынення неправавых, сілавых дзеянняў адносна людзей, якія прыйшлі туды дакладна не ад добрага жыцця і не ў пошуках забаў, — сказала Марыя Захарава. — Яны церпяць ад недахопу харчавання, цяжкіх умоў надвор’я».\nПаводле яе слоў, Расія чакае ад Польшчы «правядзення дасканалага і вартага даверу расследавання ўсіх эксцэсаў такога рода, якія мелі месца, а таксама прыцягнення да адказнасці ўсіх замешаных у гэтым службовых асоб».\nКачубей: Польшча ў сітуацыі з бежанцамі паказала сваю бясконцую крывадушнасць\nПольшча ў сітуацыі з бежанцамі паказала сваю крывадушнасць, заявіла журналістам старшыня Навукова-кансультатыўнага савета пры Антытэрарыстычным цэнтры дзяржаў — удзельніц СНД доктар юрыдычных навук Мар’яна Качубей. Яна ўдзельнічае ў ІХ Міжнароднай навукова-практычнай канферэнцыі па праблемах нацыянальнай бяспекі «Бяспека ва ўмовах трансфармацыі пагроз: актуальныя праблемы і рашэнні», перадае БелТА.\n«Беларуская пазіцыя абсалютна бездакорная з прававога пункту гледжання. Ніводнай нормы права парушана не было, а тое, што сумежная дзяржава паказала сябе бясконца крывадушным суб’ектам, гэта факт. Паслухайце, бо не Беларусь бамбіла тэрыторыі тых дзяржаў, адкуль прыйшлі гэтыя людзі. Калі Польшча пасылала свой кантынгент у НАТА, ну і прыміце гэтыя 2 тыс. чалавек. Гэта было б справядліва», — сказала Мар’яна Качубей.\nПаводле яе слоў, Беларусь праявіла ў адносінах да бежанцаў вялікую чалавечнасць. «Гэта было відаць ва ўсіх рэпартажах. З таго боку нават журналістаў не пускаюць для асвятлення падзей. Вось такая свабода слова — гэта да пытання аб крывадушнасці. І тое, што Беларусь аказала неабходную дапамогу, проста дастойна павагі. Гэтыя чалавечыя паводзіны», — падкрэсліла старшыня рады.\nІнстытут нацыянальнай бяспекі Беларусі сумесна з Камітэтам дзяржаўнай бяспекі праводзяць 25-26 лістапада IX Міжнародную навукова-практычную канферэнцыю па праблемах забеспячэння нацыянальнай бяспекі «Бяспека ва ўмовах трансфармацыі пагроз: актуальныя праблемы і рашэнні», прымеркаваную да 75-годдзя інстытута.\n«Еўрапейцы няхай заплацяць». Лукашэнка пракаменціраваў сітуацыю з адменай эвакуацыйнага рэйса з Ірака\nПрэзідэнт Беларусі Аляксандр Лукашэнка сёння пракаменціраваў сітуацыю з адменай эвакуацыйнага рэйса з Ірака. Адпаведныя заявы прагучалі на мерапрыемстве ў Палацы Незалежнасці, дзе абмяркоўваліся змяненні ў Канстытуцыю, перадае БелТА.\n«Хочуць паехаць — калі ласка. Мы іх (бежанцаў. — Заўвага БелТА) збіраем у аэрапорце. Чагосьці самалёт сёння не прыслалі?» — заўважыў кіраўнік дзяржавы.\nБыло адзначана, што пытанне звязана з аплатай расходаў на ажыццяўленне рэйса. «Дык няхай еўрапейцы заплацяць. Таксама нягоднікі: «Выдзелілі мы грошы: і мільёны, і тысячы... Ніводнай капейкі сюды не паступіла грошай. Чырвоны Крыж там і іншыя. Пакуль кормім і поім мы гэтых людзей, не за іх (бежанцаў. — Заўвага БелТА) кошт. Гэта ім вельмі важна», — сказаў Аляксандр Лукашэнка.\n«Што там гэты рэйс каштуе?! І няма каму аплаціць. Няхай Еўрасаюз аплаціць», — дадаў беларускі лідар.\nЯк паведамлялася БелТА са спасылкай на дзяржаўнага сакратара Савета бяспекі Аляксандра Вальфовіча, амаль 200 бежанцаў чакаюць у Нацыянальным аэрапорце вылету ў Ірак. «На жаль, сёння з боку Еўрасаюза ніякіх мер не прымаецца. Паводле нашай інфармацыі, сёння павінен быў быць эвакуацыйны рэйс з Ірака для вяртання гэтых бежанцаў, якія пажадалі вярнуцца дадому. Не ўсе з іх жадаюць вярнуцца ў Ірак, таму што зноў літаральна некалькі дзён таму паступіла інфармацыя, што развязалі ваенныя дзеянні на тэрыторыі Курдыстана. Ідзе вайна ў прамым сэнсе слова. Вядома, жанчыны з дзецьмі ў дзяржаву, у якой ваююць, вяртацца не хочуць. Але некаторыя жадаюць вярнуцца. Аднак рэйс па нейкіх прычынах сёння не адбыўся, не прыбыў у Беларусь. Каля 200 мігрантаў знаходзяцца ў аэрапорце ў чаканні гэтага рэйса», — сказаў Аляксандр Вальфовіч.\nПаводле яго слоў, ЕС пакуль бяздзейнічае ў гэтай сітуацыі.\nСітуацыю пракаменціраваў і прэс-сакратар МЗС Анатоль Глаз. Паводле яго слоў, бежанцам, якія жадаюць вярнуцца дадому, перашкод няма. Наадварот, аказваецца садзейнічанне, у тым ліку ў афармленні дакументаў. «Бачыў у навінах, што рэйс адменены з-за праблем з плацяжамі ад нашых еўрапейскіх партнёраў. Пакуль ніякіх плацяжоў мы ад іх не атрымалі ні па адным з узгодненых напрамкаў. Пакуль толькі дэкларацыі аб намерах», — расказаў Анатоль Глаз.\nЗ першых дзён актыўна вядзецца ўзаемадзеянне з профільнымі арганізацыямі сістэмы ААН. Але пакуль, паводле слоў Анатоля Глаза, прыязджаюць на граніцу часцей за ўсё сакратарыяты, якія не могуць прымаць кіраўніцкія рашэнні і абмежаваны ў магчымасцях. «Хоць нам хацелася б большага ўдзелу і ўключанасці», — падкрэсліў Анатоль Глаз.\nКаранік: да якасці прадуктаў для бежанцаў стаўленне вельмі сур’ёзнае\nДа якасці арганізацыі харчавання і санэпідсітуацыі ў пункце размяшчэння бежанцаў ля граніцы стаўленне сур’ёзнае. Аб гэтым сёння журналістам паведаміў старшыня Гродзенскага аблвыканкама Уладзімір Каранік, перадае БелТА.\nСёння ідзе 18-ы дзень знаходжання бежанцаў на граніцы. У пункце часовага размяшчэння ў транспартна-лагістычным цэнтры іх забяспечваюць усім неабходным, у тым ліку і харчаваннем.\n«Мы вельмі сур’ёзна ставімся да ўсіх заўваг, якія датычацца харчавання, санэпідрэжыму, стану здароўя», — сказаў Уладзімір Каранік. Ён звярнуў увагу, што адзін з бежанцаў паскардзіўся на цвіль у бляшанцы з кансервамі. Яе праверылі. Тэрмін годнасці не выйшаў. Найбольш верагодна, у працэсе захоўвання была парушана цэласнасць упакоўкі.\n«Тэрміны годнасці прадуктаў, што пастаўляюцца бежанцам, іх якасць строга кантралюецца. Зрэшты, будзе ўзмоцнены кантроль за тым, як бежанцы захоўваюць прадукты. У адзін з дзён аб’ём выдадзенай дапамогі даходзіў да 5 кг на чалавека. Зразумела, што ўсё гэта хутка не ўжываецца. І пры парушэнні ўмоў захоўвання магчымы непрыемныя сітуацыі», — адзначыў Уладзімір Каранік.\nЁн звярнуў увагу, што бежанцаў хвалююць больш сур’ёзныя пытанні. У якасці прыкладу прывёў сённяшні стыхійны мітынг. Бежанцы з плакатамі ў руках выйшлі патрабаваць адкрыцця гуманітарнага калідора, сцвярджаючы, што ў Ірак яны не вернуцца. «Людзі чытаюць навіны. Бачаць, што адбываецца, і выказваюць сваю пазіцыю», — рэзюмаваў Уладзімір Каранік. Ён падкрэсліў, што для тых бежанцаў прапануюць розныя варыянты вырашэння. У прыватнасці, тым, хто жадае вярнуцца дадому, аказваецца поўнае садзейнічанне.\nСтаршыня Гродзенскага аблвыканкама адзначыў, што ў цэлым беларускі бок дэманструе ў гэтым пытанні поўную адкрытасць. Няма перашкод для асвятлення сітуацыі з бежанцамі і для СМІ. Для зручнасці беларускіх і замежных медыя побач з ТЛЦ арганізавалі работу мабільнага прэс-цэнтра. Не адмаўляюцца ад размоў з прэсай, у адрозненне ад міжнародных арганізацый, і прадстаўнікі мясцовай улады.\nМакей абмеркаваў з прэзідэнтам Міжнароднай федэрацыі Чырвонага Крыжа сітуацыю з бежанцамі на граніцы\nМіністр замежных спраў Беларусі Уладзімір Макей правёў сустрэчу з прэзідэнтам Міжнароднай федэрацыі таварыстваў Чырвонага Крыжа і Чырвонага Паўмесяца Франчэска Рока, паведамілі ў пресс-службе беларускага знешнепалітычнага ведамства.\nУладзімір Макей праінфармаваў свайго субяседніка аб развіцці сітуацыі з мігрантамі на заходняй мяжы краіны і падыходах Беларусі да вырашэння гэтага пытання, у тым ліку аб узаемадзеянні з міжнароднымі арганізацыямі.\n«Бакі абмяняліся думкамі аб міграцыйнай праблеме і аднадушна абазначылі глабальны характар гэтага вызову, які не абмяжоўваецца сітуацыяй на мяжы Беларусі, пацвердзілі адсутнасць альтернативы дыялогу і супрацоўніцтву ўсіх зацікаўленых для ўстаранення яго прычын», — расказалі ў МЗС.\nМіністр пацвердзіў гатоўнасць і адкрытасць беларускага боку да ўзаемадзеяння з міжнароднымі арганізацыямі па аказанні гуманітарнай дапамогі асобам, якія трапілі ў цяжкае становішча на мяжы. Ён таксама падзякаваў субяседніку за сродкі, выдзеленыя Беларускаму таварыству Чырвонага Крыжа з надзвычайнага фонду федэрацыі для аказання дапамогі названым асобам.\nФранчэска Рока высока ацаніў намаганні беларускага боку ў рамках двухбаковага супрацоўніцтва з МФЧК. Бакі дамовіліся аб далейшым узаемадзеянні.\nКаранік: за суткі медыцынская дапамога аказана 170 бежанцам\nБежанцам у ТЛЦ неадкладная медыцынская дапамога аказваецца ў поўным аб’ёме. За суткі па яе звярнуліся 170 чалавек. Аб гэтым сёння журналістам паведаміў старшыня Гродзенскага аблвыканкама Уладзімір Каранік, перадае БелТА.\nУ пункце часовага размяшчэння бежанцаў у транспартна-лагістычным цэнтры ля мяжы медыкі дзяжураць кругласутачна. «Уся неадкладная дапамога ім аказваецца ў поўным аб’ёме. Ніякіх праблем з медыкаментамі няма. За суткі кансультатыўная дапамога аказана 170 бежанцам, у 4 выпадках аказваецца амбулаторная дапамога», — расказаў Уладзімір Каранік.\nУ стацыянарах горада знаходзяцца 7 бежанцаў, чацвёра з іх — дзеці. У большасці хваробы звязаны з пераахаладжэннем. «Стан дзяцей стабільны. Вырашаецца пытанне аб іх выпісцы», — расказаў Уладзімір Каранік.\nСтаршыня аблвыканкама зазначыў, што беларускі бок прымае ўсе меры для захавання жыцця і здароўя бежанцаў і будзе рабіць гэта і ў далейшым. «Мы далі магчымасць людзям памыцца. Першымі ў лазні пабывалі жанчыны і дзеці. Неўзабаве адправяцца туды і мужчыны. Работа палявой лазні будзе прадоўжана», — расказаў ён.\nПакуль на месцы спраўляюцца з забеспячэннем бежанцаў, але ад дапамогі не адмаўляюцца. У бліжэйшы час, у прыватнасці, павінна прыбыць першая партыя неабходных медыкаментаў ад СААЗ. Па наяўнай інфармацыі, груз ужо ў дарозе.\nУкраінскі палітолаг: Захад расплачваецца за свае дзеянні на Блізкім Усходзе\nЗахад расплачваецца за свае дзеянні на Блізкім Усходзе. Такое меркаванне ў эфіры тэлеканала «Беларусь 1» выказаў намеснік дырэктара ўкраінскага інстытута палітыкі палітолаг Кірыл Малчанаў, каментуючы сітуацыю на беларуска-польскай мяжы, паведамляе БелТА.\n«Там пачалася перманентная грамадзянская вайна і адтуль людзі пачалі бегчы, і бегчы ў асноўным у Еўропу. Гэта значыць Захад расплачваецца за ўсе свае дзеянні папярэдніх гадоў», — сказаў Кірыл Малчанаў.\nПаводле яго слоў, Захад па сутнасці стаў ахвярай сваёй палітыкі. «Відавочна, што ні ў Беларусі, ні ў Польшчы гэтыя людзі не хочуць заставацца. Яны хочуць ехаць у Германію, Бельгію, іншыя краіны Захаду і атрымліваць добрую дапамогу. Надышоў час, як кажуць, збіраць камяні. Таму што ў свой час не ад вялікага розуму краіны НАТА разбамбілі Лівію, Сірыю, Ірак. І зараз адтуль пераважная большасць жыхароў хоча проста з’ехаць, таму што там проста немагчыма жыць», — канстатаваў палітолаг.\nГомельская вобласць адправіла чарговы гуманітарны груз для бежанцаў\nГомельская вобласць адправіла сёння трэці гуманітарны груз для бежанцаў на беларуска-польскай мяжы, паведаміла БелТА намеснік старшыні абласной арганізацыі Беларускага таварыства Чырвонага Крыжа Алеся Касцюк.\n«Штодня неабыякавыя жыхары рэгіёну, валанцёры, прадстаўнікі працоўных калектываў прыносяць у офісы Чырвонага Крыжа дапамогу для бежанцаў на беларуска-польскай мяжы. Гэта і прадукты харчавання, і гігіенічныя прыналежнасці, і коўдры, і цёплае адзенне. Падключаюцца да аказання дапамогі прадстаўнікі грамадскіх аб’яднанняў рэгіёну», — Распавяла Алеся Касцюк.\nУ фарміраванні цяперашняга грузу прынялі ўдзел жыхары вобласці, прадстаўнікі 44 працоўных калектываў, тры прадпрыемствы і арганізацыі. Сабрана каля 4 т на суму Br16,2 тыс.\nУсяго для бежанцаў у Гродзенскую вобласць з паўднёва-усходняга рэгіёну накіраваны ўжо тры гуманітарныя грузы на агульную суму Br41,6 тыс.\n«Акрамя таго, 29 лістапада 5 валанцёраў Гомельскай вобласці адправяцца ў Гродзенскую вобласць для дапамогі ў арганізацыі працы Беларускага таварыства Чырвонага Крыжа ў транспартна-лагістычным цэнтры, у якім знаходзяцца бежанцы. Каманда рэагавання на надзвычайныя сітуацыі Гомельскай абласной арганізацыі БТЧК прабудзе там да 5 снежня», — заключыла Алеся Касцюк.\nДэпутат: Беларусь у сітуацыі з бежанцамі робіць усё магчымае\nБеларусь у сітуацыі з бежанцамі робіць усё магчымае. Пра гэта сказала ў эфіры тэлеканала «Беларусь 1» член Пастаяннай камісіі па ахове здароўя, фізічнай культуры, сямейнай і моладзевай палітыцы Палаты прадстаўнікоў Марына Шкроб, каментуючы сітуацыю на беларуска-польскай мяжы, паведамляе БелТА.\n«Беларусь робіць усё магчымае ў гэтай сітуацыі. Але яна не можа зрабіць таго асноўнага, чаго хочуць гэтыя людзі. Яны хочуць у Германію. Якім чынам мы можам перамясціць іх туды? Толькі перамовамі і са згоды афіцыйнага Бруселя», — сказала Марына Шкроб.\nПаводле яе слоў, свой уклад у вырашэнне сітуацыі, якая склалася, павінны ўнесці і міжнародныя арганізацыі.\n«Але іх дапамога павінна быць перш за ўсё не ў тым, каб даставіць медыкаменты. Хоць, вядома, гэта не з’яўляецца лішнім. Асноўная дапамогай, якую мы чакаем ад міжнародных арганізацый, — гэта больш хуткае вырашэнне пытання аб прадастаўленні гуманітарнага калідора для таго, каб гэтыя людзі маглі патрапіць туды, куды яны, уласна кажучы, і імкнуцца», — дадала парламентарый.\nКачанава: мы будзем рабіць усё для таго, каб не кінуць бежанцаў у бядзе\nМы будзем рабіць усё для таго, каб не кінуць бежанцаў у бядзе, аднак тут патрэбны ўжо палітычныя рашэнні з боку Захаду. Аб гэтым заявіла сёння журналістам старшыня Савета Рэспублікі Наталля Качанава, перадае БелТА.\n«Бежанцы, якія воляй лёсу знаходзяцца на беларуска-польскай мяжы, маюць патрэбу ў дапамозе і падтрымцы. Сёння складваецца такая сітуацыя, што гэтыя людзі аказаліся нікому не патрэбныя. Па сутнасці, да гэтага часу, нягледзячы на прыезд прадстаўнікоў міжнародных арганізацый, не прыняты ніякія рашэнні. Канешне, мы працягваем аказваць бежанцам дапамогу — у харчаванні, размяшчэнні, выдзяленні цёплага адзення, аказанні медыцынскай дапамогі, што вельмі важна.Мы не дзелім людзей на сваіх і чужых, і калі хтосьці мае патрэбу ў дапамозе, мы заўсёды будзем яе аказваць. Аб гэтым гаворыць і Прэзідэнт. Акрамя таго, асноўны прыярытэт нашай дзяржаўнай палітыкі — гэта людзі», — сказала Наталля Качанава.\nСпікер звярнула ўвагу, што па выніках апошняга візіту ў Беларусь дырэктар Еўрапейскага рэгіянальнага бюро Сусветнай арганізацыі аховы здароўя Ханс Клюге даў высокую ацэнку сістэме аховы здароўя нашай краіны. «Сёння ў сітуацыі з бежанцамі нашы ўрачы працуюць дастаткова паспяхова. Яны аказваюць медыцынскую дапамогу, абследуюць людзей, якія звяртаюцца па аказанне меддапамогі, у выпадку неабходнасці прызначаюць лячэнне ў стацыянарах. Акрамя таго, мы прапанавалі вакцынаваць людзей, якія знаходзяцца ў транспартна-лагістычным цэнтры. Чарговы раз наша сістэма аховы здароўя паказала сваю заможнасць як сістэмна працуючы механізм», — падкрэсліла яна.\n«Мы будзем рабіць усё для таго, каб не кінуць гэтых людзей у бядзе. Аднак тут патрэбны ўжо палітычныя рашэнні. Мы разумеем, што гэтае пытанне так не вырашыцца. Калі бежанцы захочуць вярнуцца на радзіму, мы гатовы аказаць садзейнічанне. Аднак гэтыя людзі кажуць, што нацэлены паехаць туды, дзе знаходзяцца іх сваякі, куды іх запрашалі. Ужо трэці тыдзень яны знаходзяцца ў нявызначанай сітуацыі, і, на мой погляд, Захаду ўжо час павярнуцца да вырашэння гэтай праблемы і ўрэгуляваць канфлікт», — лічыць спікер.\nНаталля Качанава нагадала словы кіраўніка дзяржавы, якія прагучалі ў інтэрв’ю брытанскай медыякампаніі Бі-бі-сі. «Калі здарыўся канфлікт ва Украіне, мы прынялі 160 тыс. бежанцаў, стварылі роўна такія ж умовы, як і для беларускіх грамадзян, забяспечыўшы іх работай, жыллём. Многія людзі засталіся ў нашай краіне і жывуць сёння тут, — адзначыла яна. — Людзі з Блізкага Усходу па розных прычынах хочуць трапіць у Еўрасаюз.На беларуска-польскай граніцы знаходзяцца цэлыя сем’і, нехта з іх у тым ліку імкнецца атрымаць у Еўропе кваліфікаваную высокатэхналагічную медыцынскую дапамогу. Трэба даць бежанцам гуманітарны калідор і забяспечыць тым, што яны хочуць, — патрапіць у тую краіну знаходжання, куды яны нацэленыя паехаць. Хіба сёння чалавек не мае права вырашаць свой лёс такім чынам? Вядома мае права».\n«БелЭмса» накіравала гуманітарны груз для бежанцаў\nТАА «БелЭмса» накіравала сваю прадукцыю ў якасці гуманітарнага грузу бежанцам. Да беларуска-польскай мяжы даставяць сродкі асабістай гігіены на суму больш як Br20 тыс., расказаў БелТА намеснік дырэктара прадпрыемства Асман Учар.\n«Наша кампанія заўсёды ўдзяляе вялікую ўвагу сацыяльнай накіраванасці: мы прытрымліваемся пазіцыі сацыяльна адказнага вядзення бізнесу, — адзначыў Асман Учар. — Пастаянна аказваем дапамогу тым, хто мае ў ёй патрэбу: дзецям-інвалідам, дамам-інтэрнатам, дамам састарэлых. Таму неабходнасць падтрымаць у існуючай сітуацыі людзей, якія не па сваёй волі трапілі ў бяду, не стала для нас нечаканасцю. На мяжы людзі маюць патрэбу ў элементарных бытавых рэчах і сродках гігіены. Якраз наша прадукцыя — у спісе тавараў першай неабходнасці».\nПраз Магілёўскую абласную арганізацыю Беларускага таварыства Чырвонага Крыжа «БелЭмса» перадала на мяжу больш за 1 тыс. упаковак дзіцячых і дарослых падгузнікаў і каля 600 штук вільготных сурвэтак. Гэты груз стаў першай партыяй гуманітарнай дапамогі ад прадпрыемства. Пры неабходнасці да адпраўкі будзе сфарміравана яшчэ адна.\n«Сёння бізнесу важна думаць не толькі аб атрыманні прыбытку, але і аб сваёй адказнасці, — падкрэсліў Асман Учар. — У той жа сітуацыі з бежанцамі адказ на пытанне, дапамагчы ці не, ляжыць на паверхні: варта хоць на хвіліну паставіць сябе на месца гэтых людзей. Апынуўшыся ў складанай жыццёвай сітуацыі, кожнаму з нас будзе прыемна, калі зусім старонні чалавек праявіць міласэрнасць і паклапоціцца аб сваім блізкім. Усе мы людзі і павінны жыць у свеце, падтрымліваць адзін аднаго».\nПа словах старшыні абласной арганізацыі Беларускага таварыства Чырвонага Крыжа Андрэя Мартыноўскага, сітуацыя, якая склалася на беларуска-польскай мяжы з бежанцамі, знайшла вялікі водгук у нашым грамадстве. «Гэтыя людзі маюць патрэбу ў дапамозе, прадуктах харчавання, сродках гігіены, цёплай вопратцы, — адзначыў ён. — Мы набываем усё неабходнае за кошт уласных сродкаў, а таксама дапамогі партнёраў, прадпрыемстваў і арганізацый Магілёва. Пасля фарміруем гуманітарныя грузы і адпраўляем іх у Гродна да месца знаходжання бежанцаў. З просьбай дапамагчы мы звярнуліся ў тым ліку і да прыватнага бізнесу.У ліку тых, хто адразу адгукнуўся на заклік, было прадпрыемства «БелЭмса».\nСярод тых, хто падзякаваў калектыву прадпрыемства за аказаную дапамогу, быў намеснік старшыні Пастаяннай камісіі па міжнародных справах Палаты прадстаўнікоў Тэнгіз Думбадзэ. У час сустрэчы з кіраўніцтвам і работнікамі «БелЭмсы» ён падкрэсліў, што Беларусь усімі сіламі спрабуе дапамагчы бежанцам. «Нягледзячы на націск звонку, наша краіна спрабуе хоць неяк аблегчыць долю гэтых людзей, — сказаў ён. — Мы стараемся зрабіць усё для таго, каб як мага хутчэй вырашыць гэту праблему, але для гэтага трэба весці дыялог. Мы адкрыты для такога дыялога».\nТАА «БелЭмса» зарэгістравана ў СЭЗ «Магілёў» у 2011 годзе. Тут вырабляюць больш за 30 найменняў прадукцыі — дзіцячыя і дарослыя падгузнікі, вільготныя сурвэткі, у тым ліку з антыбактэрыйным эфектам, вільготную туалетную паперу.\n4231 Крэпасць духу. 10 натхняльных храмаў Гродзеншчыны\n2893 Як правільна аднаўляцца пасля COVID-19?\n2720 Вакцынацыя і рэвакцынацыя: калі і каму прышчапляцца ад каранавіруса паўторна\n2301 Усходні гараскоп на наступны тыдзень\n2196 Крызіс на мяжы. Уся аператыўная інфармацыя на пятніцу


Беларускі дзяржаўны універсітэт транспарту - ДЗЕНЬ ПЕРАМОГІ. Вайскоўцы БелДУТ - годныя падаўжальнікі традыцый Узброеных Сіл\nДЗЕНЬ ПЕРАМОГІ. Вайскоўцы БелДУТ - годныя падаўжальнікі традыцый Узброеных Сіл\nАпублікавана 09 Май 2020\n75 гадоў прайшло з таго моманту, як нашыя дзяды і прадзеды распісаліся на сценах Рэйхстага, а ва ўсіх кутках нашай Радзімы гучалі залпы салютаў і на тварах з'яўляліся слёзы радасці за Вялікую Перамогу…\nРэспубліка Беларусь прыняла на сваёй зямлі самыя цяжкія навалы фашысцкага агрэсара. Мноства нашых землякоў не вярнуліся з поля бою і навечна засталіся ў памяці сваіх удзячных нашчадкаў.\nБеларускі дзяржаўны ўніверсітэт транспарту шануе памяць аб Вялікай Перамозе. Годныя падаўжальнікі традыцый Узброеных Сіл-вайскоўцы ваенна - транспартнага факультэта-аднымі з першых у горадзе Гомелі ўзялі ўдзел у памятных мерапрыемствах.\n5 и 6 мая ў рамках рэспубліканскай акцыі "Парад пад вокнамі" вайскоўцы павіншавалі ветэранаў Вялікай Айчыннай вайны, якія пражываюць у Навабелецкім і Цэнтральным раёнах горада Гомеля.\n7 мая кіраўніцтва ўніверсітэта ўшанавала памяць землякоў, усклаўшы кветкі да помніка братоў Лізюковых у Чыгуначным раёне Гомеля.\nУ гэты дзень гэтак жа прайшлі ўскладанні вянкоў і кветак да мемарыялаў загінуўшым воінам на вуліцах Тралейбусная, 8-я Іншагародняя горада Гомеля і вуліцы Ламаносава ў пасёлку Касцюкоўка.\nА на мемарыяле ў Чырвоным Беразе «Помнік дзецям-ахвярам Вялікай Айчыннай вайны» група вянковых узвода ганаровай варты ўзяла ўдзел ва ўскладанні вянкоў з кіруючым складам Гомельскага абласнога ўпраўлення Следчага камітэта Рэспублікі Беларусь.\n8 мая сумесна з дэпутацкім корпусам і кіраўніцтвам Савецкага раёна горада Гомеля вайскоўцы факультэта і кіраўніцтва ўніверсітэта ўшанавалі памяць загінуўшых на франтах, усклаўшы вянкі і кветкі на пахаваннях на Ляшчынскіх могілках.\nНа Алеі Герояў застылі ў ганаровай варце вартавыя і група вянковых. Кіраўніцтва горада Гомеля і вобласці ўсклалі вянкі, аддаўшы даніну павагі подзвігу герояў.\nНапярэдадні вялікага свята ва ўрачыстай абстаноўцы на пляцы ўніверсітэта начальнік ваенна-транспартнага факультэта палкоўнік Аляксей Паддубны павіншаваў асабовы склад з гэтым знамянальным днём, адзначыўшы, што мы - пакаленне пераможцаў не зганьбілі памяць продкаў, а сваёй ратнай працай свята нясем памяць аб іхнім гераічным подзвігу. Далей было зачытана віншаванне Прэзідэнта Рэспублікі Беларусь і Міністра абароны. На падставе Ўказа Прэзідэнта асабоваму складу былі ўручаны юбілейныя медалі. За адзнаку ў вучобе і службовай дзейнасці шэраг вайскоўцаў быў заахвочаны падзякамі, граматамі і дыпломамі ад кіраўніцтва ўпраўлення адукацыі, факультэта і абласной арганізацыі Беларускага саюза афіцэраў.\nУ Дзень Перамогі вайскоўцам выпаў вялікі гонар выносіць Сцягі на Плошчы працы і несці вахту памяці ля Вечнага агню. Усклаўшы вянкі і кветкі кіраўніцтва Гомельскай вобласці, горада, духавенства і грамадскасці аддалі даніну памяці героям вызваліцелям і нашай роднай Беларусі.\nВыкладчык кафедры агульнавайсковай\nпадрыхтоўкі ваенна-транспартнага факультэта


На падвышэнне заробкаў бюджэтнікам грошай няма | БЕЛАРУСКАЕ РАДЫЁ РАЦЫЯ\nЗарплата бюджэтнікаў у Беларусі сёння на чвэрць меншая, чым у рэальным сектары. У красавіку, паводле даных Белстата, атрымалася 588,4 рубля замест 777 рублёў. Першы намеснік міністра фінансаў Максім Ермаловіч на справаздачы ў парламенце сказаў, што дзяржава будзе старацца ўтрымліваць разрыў на ўзроўні 20%, але на падвышэнне грошай у краіне пакуль няма, піша Tut.by.\n«Летась мы стрымлівалі рост заробкаў у бюджэтнай сферы, забяспечваючы, наколькі гэта магчыма, захаванне яе рэальнага ўзроўню. Думаю, такая палітыка будзе захоўвацца і ў 2017-м, — сказаў Максім Ермаловіч. — Знайсці крыніцы для таго, каб забяспечваць дадатковыя выдаткі бюджэту на выплату зарплаты, вельмі складана».\nПа яго словах, любое падвышэнне заробкаў у бюджэтным сектары аказвае істотную нагрузку на бюджэт: кардынальна змяняе ўсю структуру выдаткаў і прымушае скарачаць выдаткі на інвестыцыйныя і інавацыйныя праграмы.\n«Узровень капітальных выдаткаў у нас ужо і так ніжэйшы, чым у суседніх краінах. Далейшае іх скарачэнне прывядзе да сур’ёзных змен у стане ўсёй сацыяльнай і эканамічнай інфраструктуры», — патлумачыў намеснік міністра фінансаў.\nАдзіная магчымасць павялічыць даходы бюджэтнікаў — падвысіць прадукцыйнасць працы і разам з ёй зарплаты. Толькі не за кошт дзяржавы, а накіраваўшы на гэта ўнутраныя рэзервы.\n«Іншай прапановы ў мяне няма, таму што інакш падвышэнне няма чым аплачваць», — сказаў Максім Ермаловіч.


Івашка ўпершыню ў кар'еры ўвайшоў у топ-50 сусветнага тэніснага рэйтынга - 27.09.2021, Sputnik Беларусь\nВыхад у паўфінал турніру ў Нур-Султане дазволіў першаму нумару беларускага мужчынскага тэніса падняцца на сем пазіцый у рэйтынгу ATP. 27.09.2021, Sputnik Беларусь\nМІНСК, 27 вер – Sputnik. Беларус Ілля Івашка ўпершыню ў кар'еры ўвайшоў у лік 50 лепшых тэнісістаў свету.У другой палове сезону наш суайчыннік набраў добрую форму. На мінулым тыдні Івашка дайшоў да паўфіналу турніру ў Нур-Султане (Казахстан). А раней прабіўся ў трэці круг US Оpen, дзе толькі ў пяці сэтах саступіў сёмай ракетцы планеты - Матэа Берэціні з Італіі.Да Адкрытага чэмпіянату ЗША беларус аформіў першы тытул ATP у амерыканскім Уінстан-Салеме, абыграўшы па ходзе турніру харвата Чыліча і іспанца Карэньо-Бусту.У выніку на гэтым тыдні Ілля перамясціўся з 52-га на 45-е месца ў рэйтынгу Асацыяцыі тэнісістаў-прафесіяналаў.За кар'еру Івашка зарабіў $ 1 787 689 прызавых, з іх $ 780 436 - толькі ў гэтым сезоне, які аўтаматычна становіцца лепшым па ўсіх параметрах.Заўтра першая ракетка Беларусі пачне барацьбу ў спаборніцтвах у балгарскай Сафіі. У першым крузе яго сапернікам будзе іспанец Пабла Андухар (92-і ў рэйтынгу).Пяцёрку лепшых тэнісістаў на сёння складаюць серб Новак Джокавіч, расіянін Данііл Мядзведзеў, грэк Сцефанас Ціціпас, Аляксандр Звераў, які прадстаўляе Германію, і яшчэ адзін прадстаўнік Расіі Андрэй Рублёў.Рафаэль Надаль, які прапускае значную частку сезона, на 6-й пазіцыі, швейцарац Роджэр Федэрэр ідзе 9-м.А што ў іншых?Між тым яшчэ адзін беларускі тэнісіст Ягор Герасімаў апошнія турніры праводзіць не так удала. З-за гэтага ён выпаў з першай сотні і цяпер знаходзіцца на 112-й пазіцыі. Спаборніцтвы ў сталіцы Балгарыі Герасімаў вымушаны пачынаць з кваліфікацыі.Да гэтага самым высокім паказчыкам у беларусаў сярод мужчын-тэнісістаў было 18-е месца Максіма Мірнага ў далёкім 2003 годзе.У жаночым рэйтынгу беларуска Арына Сабаленка захоўвае другое месца, прыкметна саступаючы даўно лідзіруючай Эшлі Барці з Аўстраліі. Былая першая ракеткі свету з Беларусі Вікторыя Азаранка цяпер на 34-м радку.Чытайце таксама:\nу свеце, рэйтынг, тэніс, турнір, ілля івашка, нур-султан\n© AFP 2021 / GRANT HALVERSONІлля Івашка\n© AFP 2021 / GRANT HALVERSON\nВыхад у паўфінал турніру ў Нур-Султане дазволіў першаму нумару беларускага мужчынскага тэніса падняцца на сем пазіцый у рэйтынгу ATP.\nМІНСК, 27 вер – Sputnik. Беларус Ілля Івашка ўпершыню ў кар'еры ўвайшоў у лік 50 лепшых тэнісістаў свету.\nУ другой палове сезону наш суайчыннік набраў добрую форму. На мінулым тыдні Івашка дайшоў да паўфіналу турніру ў Нур-Султане (Казахстан). А раней прабіўся ў трэці круг US Оpen, дзе толькі ў пяці сэтах саступіў сёмай ракетцы планеты - Матэа Берэціні з Італіі.\nДа Адкрытага чэмпіянату ЗША беларус аформіў першы тытул ATP у амерыканскім Уінстан-Салеме, абыграўшы па ходзе турніру харвата Чыліча і іспанца Карэньо-Бусту.\nУ выніку на гэтым тыдні Ілля перамясціўся з 52-га на 45-е месца ў рэйтынгу Асацыяцыі тэнісістаў-прафесіяналаў.\nЗа кар'еру Івашка зарабіў $ 1 787 689 прызавых, з іх $ 780 436 - толькі ў гэтым сезоне, які аўтаматычна становіцца лепшым па ўсіх параметрах.\nЗаўтра першая ракетка Беларусі пачне барацьбу ў спаборніцтвах у балгарскай Сафіі. У першым крузе яго сапернікам будзе іспанец Пабла Андухар (92-і ў рэйтынгу).\nПяцёрку лепшых тэнісістаў на сёння складаюць серб Новак Джокавіч, расіянін Данііл Мядзведзеў, грэк Сцефанас Ціціпас, Аляксандр Звераў, які прадстаўляе Германію, і яшчэ адзін прадстаўнік Расіі Андрэй Рублёў.\nРафаэль Надаль, які прапускае значную частку сезона, на 6-й пазіцыі, швейцарац Роджэр Федэрэр ідзе 9-м.\nА што ў іншых?\nМіж тым яшчэ адзін беларускі тэнісіст Ягор Герасімаў апошнія турніры праводзіць не так удала. З-за гэтага ён выпаў з першай сотні і цяпер знаходзіцца на 112-й пазіцыі. Спаборніцтвы ў сталіцы Балгарыі Герасімаў вымушаны пачынаць з кваліфікацыі.\nДа гэтага самым высокім паказчыкам у беларусаў сярод мужчын-тэнісістаў было 18-е месца Максіма Мірнага ў далёкім 2003 годзе.\nУ жаночым рэйтынгу беларуска Арына Сабаленка захоўвае другое месца, прыкметна саступаючы даўно лідзіруючай Эшлі Барці з Аўстраліі. Былая першая ракеткі свету з Беларусі Вікторыя Азаранка цяпер на 34-м радку.


Курас — Вікіпедыя\n"Апалон Тэнейскі[en]", каля 560—550 да н.э., Мюнхенская гліптатэка\nКурас (стар.-грэч.: κοῦροςκοῦρος) — тып статуі юнака-атлета, звычайна аголенага, характэрны ўзор старажытнагрэчаскай пластыкі перыяду архаікі (каля 650 г. да н.э.(руск.) бел. — 500 г. да н.э.).\nКурасы ставіліся ў свяцілішчах і на магільнях; яны мелі пераважна мемарыяльнае значэнне, але маглі быць і культавымі вобразамі.\nЖаночы аналаг куроса — кора(руск.) бел..\nКурас з Параскага Асклепіёна(грэч.) бел.. Луўр. Прыклад архаічнай ўсмешкі\nСтаражытнагрэчаскае слова κοῦρος, (мн. ч. κοῦροι) азначае «юнак». Яно выкарыстоўвалася Гамерам для абазначэння маладых салдат. З V стагоддзя да н.э. яно ўжываецца для абазначэння падлеткаў, безбародых мужчын — але ўжо не дзяцей. (Пар. эфеб).\nСучасныя гісторыкі мастацтва пачалі выкарыстоўваць гэтае слова для вызначэння спецыфічнага тыпу мужчынскага ню пачынаючы з 1890-х гадоў. Як сінонім таксама выкарыстоўваліся тэрміны «Апалон» або «архаічны Апалон», паколькі меркавалася, што курасы малявалі ідэалізаванага юнага Апалона. Цяпер гэты выраз лічыцца састарэлым.\nКуросы адрозніваюцца строгай франтальнасцю кампазіцыі, сумарнасцю трактоўкі форм чалавечага цела; твары іх ажыўлены г. зв. архаічнай усмешкай.\nЯны малявалі маладых людзей, якія стаяць ва франтальнай паставе, з левай нагой, высунутай наперад. Рукі цесна прыціснутыя да цела — да сцёгнаў, прама выцягнутыя ўздоўж тулава, і пальцы сагнутыя (хоць ёсць і некалькі статуй, адна з рук якіх сагнутая ў локці, працягваючы прынашэнне).\nКуросы дэманструюць практычна ідэальную сіметрыю ва ўсіх анатамічных частках цела, зведзеных да простых геаметрычных формаў.\nКурасы на www.mlahanas.de\nУзята з "https://be.wikipedia.org/w/index.php?title=Курас&oldid=3188409"\nАпошняе змяненне старонкі адбылося 10:29, 3 жніўня 2018.


10 люты 2010, 22:27\nЛапіцкія абскарджваюць рашэньне гарадзкога выканаўчага камітэту Жодзіна, які ў жніўні 2009 году закрыў адзіную беларускамоўную клясу ў гімназіі № 1, дзе навучаўся іх сын Янка. Судзьдзя Тацьцяна Трацюк заявіла, што мінуў тэрмін даўнасьці на абскарджваньне, але Лапіцкія дакумэнтальна засьведчылі, што ў выніку стрэсаў і захворваньняў, а таксама паходаў па іншых інстанцыях ня здолелі зьвярнуцца ў суд раней. Гэткім чынам, заўтра суд вынесе рашэньне, ці бярэ ён тлумачэньні да ведама, а заяву — да разгляду, кажа Аляксей Лапіцкі:\n«Лічым, што такія фармальныя працэсуальныя моманты не павінны быць перашкодаю ў разглядзе заявы, калі ёсьць неправамерныя рашэньні і яны дзейнічаюць. І працягвае парушацца права на беларускамоўную адукацыю дзіцяці. Відавочна было, што ўвесь гэты гвалт і ціск псыхалягічны арганізоўваўся дзеля таго, каб увесьці ў стрэс бацькоў, каб яны забыліся, дзе існуюць».\nСудовае паседжаньне было вызначанае як папярэдняе. Але вялося яно са складаньнем пратаколу і, як запатрабавалі заяўнікі, на беларускай мове, што ў Жодзіне адбылося ўпершыню, кажа Аляксей Лапіцкі. Сьвятлана Лапіцкая падтрымлівае Янкава жаданьне атрымаць адукацыю на роднай мове. Яна мае намер змагацца за правы свайго сына і надалей:\n«У нас ужо ўсё гэта было, і яны тут цудоўна ведаюць нашы перакананьні, цудоўна ведаюць нашы настроі, што мы будзем змагацца. Бо ёсьць закон, які дае магчымасьць нашаму сыну навучацца па-беларуску, ёсьць перакананьні, якія пад лаўку ня кінеш. Яны наўмысна стваралі ўсю гэтую сытуацыю. Мы ўжо зьвярнуліся ў Генэральную пракуратуру, Міністэрства адукацыі. Мы будзем ісьці да канца і ня пойдзем на тое навучаньне, якое яны нам прапаноўваюць — па-расейску».\nАляксей і Сьвятлана Лапіцкія змагаюцца за беларускамоўнае навучаньне свайго сына Янкі ад моманту яго паступленьня ў гімназію № 1 у 2002 годзе. Адміністрацыя школы і гарадзкія ўлады адмаўляліся адкрываць клясу зь беларускай мовай навучаньня, нібыта зь меркаваньняў эканоміі сродкаў. Пасьля страйку і навучаньня дома ў 2004 годзе юрыдычныя ўмовы для беларускамоўнага навучаньня былі створаныя. Аднак у сёлетнім навучальным годзе сытуацыя паўтарылася. Лапіцкія мяркуюць, што гэта зьвязана зь іх палітычнай і грамадзкай дзейнасьцю: Сьвятлана і Аляксей — актывісты праваабарончага цэнтру «Вясна», неаднойчы бралі ўдзел у выбарах розных узроўняў.


Пятница, 20.10.2017 16:41. Рубрика: КАР Tags: бассейн, коратка аб розным, налоги, сельсовет\nУ землеўпарадкавальнай службе райвыканкама паведамілі, што тэрыторыя раёна складае 194722 га. 117884 гектары займаюць землі ляснога фонду, 55671 належыць сельгаспрадпрыемствам. У іх ліку 22689 га ворных і 26462 лугавых зямель. Плошча горада — 2281 гектар. Рабочыя пасёлкі Ялізава і Татарка займаюць 364 і 250 га адпаведна, а 153 сельскія населеныя пункты — 6200.\nРаённай энергаінспекцыяй Бабруйскага філіяла «Энерганагляд» РУП «Магілёўэнерга» за 9 месяцаў праведзена 415 праверак бытавых абанентаў, па выніках якіх выдадзена 369 прадпісанняў. Да адміністрацыйнай адказнасці прыцягнута 6 грамадзян.\nУ рэдакцыі раённай газеты зарэгістраваны 3-тысячны сябар у сацыяльнай сетцы «Одноклассники». Iм стала асіпаўчанка Iрына Старавойтава.\nПратасевіцкім сельвыканкамам былі арганізаваны святы вёсак Забалацце і Дражня. Але за святамі не забываюць і пра будзённыя справы. Зараз у рамках акцыі «За бяспеку — разам» праводзіцца абследаванне месцаў пражывання мнагадзетных сем’яў, інвалідаў, адзіно-кіх пенсіянераў і іншых катэгорый насельніцтва. На грамадзянскіх могілках падрыхтавана 4 пляцоўкі для ўстаноўкі кантэйнераў пад цвёрдыя камунальныя адходы. Там жа адрамантавана 250 пагонных метраў плоту. Спілавана больш за сотню аварыйных дрэў. Пакуль стаяць цёплыя дні, плануецца пасадка паўсотні саджанцаў дрэў у парку і каля школы.\nУ інспекцыі Міністэрства па падатках і зборах па Асіповіцкім раёне паведамілі, што за 9 месяцаў ад фізічных асоб паступіла 18906 рублёў арэнднай платы за зямлю, зямельнага падатку — 65826, падатку на нерухомасць — 176282 рублі.\nБасейн «Дэльфін» прапануе паслугі насельніцтву ў прамежкі часу 6.00-8.00, 13.00-14.00, 17.00-23.00. Выхадны дзень — панядзелак. Саўну жанчыны могуць наведаць па аўторках, чацвяргах, суботах, а прадстаўнікоў моцнага полу там чакаюць у сераду, пятніцу і нядзелю. Кошт аднаго наведвання басейна — 3 рублі 80 капеек, сауны — 3 руб. 85 кап., сумесная паслуга — 4 руб. 50 кап. Абанемент можна набыць за 30 руб. 40 кап.\n« Квадроциклы грязи не боятся\nНовые деревья появились в Осиповичах в честь 100-летия Октябрьской революции »


Bielarus.net › Беларуская Салідарнасьць » АДХІЛЕНЬНЕ АД УЛАДЫ\nАДХІЛЕНЬНЕ АД УЛАДЫ\nАўтарытарны антыбеларускі рэжым у Рэспубліцы Беларусь стварыў такую сістэму ўлады, дзе зьмена яе шляхам выбараў немагчымая.\nНарод, практычна, адхілены ад выбару, уплыву і кантролю над аўтарытарнай уладай.\nТак доўжыцца ўжо 26 гадоў. Краіна ў небясьпецы. Грамадзтва заведзена ў тупік. Усе дзяржаўныя рашэньні залежаць ад адной псіхічна неадэкватнай асобы на ўзурпаванай пасадзе прэзыдэнта.\nУ гэтай сітуацыі засталіся тры магчымасьці адхіленьня ўзурпатара ад улады.\n1. Канстытуцыйны мэтад. Народная рэвалюцыя.\n2. Законны мэтад. Арышт узурпатара ў існуючай сістэме ворганаў улады.\n3. Крымінальны мэтад. Фізічная ліквідацыя. (Гэты мэтад мы канстатуем, але не разглядаем і не прапануем.)\nНеабходна тое напісаць у выніку чутак, якія распускае рэжым. Пушчана чутка, што праціўнікі прэзыдэнта (кандыдаты) рыхтуюцца да ўжываньня сілы. (На справе гэта абазначае, хутчэй за ўсё тое, што смам рэжым рыхтуецца). Таксама зьявіліся пагудкі аб ліквідацыі Лукашэнкі нестандартнымі мэтадамі.\nЧуткі ў час абвастрэньня небясьпекі для дыктатуры – гэта, як правіла, тэхналёгія папярэджаньня, застрашэньня і апраўданьня плануемых рэпрэсій. Але ня трэба баяцца.\n19 ліпень 2020 г.\n20/7/2020 › Навіны


Рэспубліка Беларусь – незалежная дзяржава\nДругім магчымым варыянтам эканамічнага развіцця была апора на развіццё наяўнай прамысловай базы. Для гэтага патрабаваліся большыя аб’ёмы танных рэсурсаў і рынкі збыту для вырабленых прамысловых тавараў нізкай якасці. І тое, і другое было толькі ў Расіі. Да 1994 г. кіраўніцтва Беларусі не адважвалася ісці на рэалізацыю другога варыянта. Спробы наладзіць супрацоўніцтва з Расіяй (увесці, да прыкладу, агульную валюту) перамешваліся з заляцаннямі да Захаду, які не выказваў значнай цікаўнасці да падзей на Беларусі. У выніку таптання на месцы інфляцыя развівалася каласальнымі тэмпамі, валавы нацыянальны прадукт скарачаўся штогод хутчэй за рост у самыя паспяховыя для Беларусі пяцігодкі, вялікія прадпрыемствы перайшлі на 3 – 4-дзённы працоўны графік. Расла незадаволенасць насельніцтва, нарастаў пратэст супраць прывольнага жыцця нязначнай часткі грамадства, якая змагла хутка зарыентавацца ў новых эканамічных умовах.